open-index/open-wikipedia-markdown huggingface dataset:
Link (薩爾達傳說)

**Link**（，普通話、國語譯**林克**）係任天堂電子遊戲薩爾達傳說系列遊戲嘅男主角，喺遊戲要控制嘅角色就係佢。

喺過往嘅作品，Link係着到成身綠色、戴三角帽，而耳仔又長又尖。佢係由神選定嘅少年或青年（勇者），並持有「勇氣之力」。不過喺《薩爾達傳說 曠野之息》之後，就冇再用過呢款設計。

系列曾經出現過好多個唔同嘅Link，除咗有外傳之外，一位Link多數只會用喺一款遊戲。

Link有幾款唔同形象，除咗黃昏公主嘅寫實風格之外，重有喺時之笛用過嘅**Young Link**（）同埋個樣較為卡通化嘅**Toon Link**（，普通話／國語譯**貓眼Link**。喺風之律動、不可思議的帽子、四人之劍、四人之劍+、幻影沙漏、大地之汽笛用過）、禦天之劍嘅油畫風、織夢島／智慧的再現嘅黏土風。

## 唔同嘅Link

### 禦天之劍嘅Link
佢係咁多個Link嘅始祖。

Link係住喺飄浮島天空洛夫特，係騎士學校學生，亦係騎士學校校長個女薩爾達嘅青梅竹馬。喺Link考到高級生之後，薩爾達就俾龍捲風捲走咗，嗰晚精靈法伊引導Link入去女神像，拎起支女神之劍。着起象徵住高級生嘅綠色衫同埋三角帽之後，Link開始咗雲層下面、天空洛夫特住民從未踏足嘅大地歷險。

Link喺大地揾薩爾達期間，Link遇到同樣揾緊薩爾達嘅魔族長吉拉希姆。Link揾到薩爾達之後，女戰士因為薩爾達係海利亞女神嘅再世而唔肯放咗佢，同時吉拉希姆又揾到嚟，Link協助薩爾達同英帕逃去一萬年前嘅古代避開佢。

其後，Link喺將女神之劍升級為大師之劍嘅過程之中，去到古代揾到薩爾達，薩爾達將自己封印到現代，直至Link揾到三角神力並將終焉之者完全封印為止。但吉拉希姆隨即將薩爾達捉返去古代令終焉者復活，吉拉希姆亦變成終焉者把劍。Link打敗咗終焉者，被封喺大師之劍裏面，之後Link同埋薩爾達決定留喺大地上面生活。

### 不可思議的帽子嘅Link
第一個設定為卡通版嘅Link。

### 四人之劍嘅Link
Link分裂成四個人。

### 時之笛、穆修拉嘅假面嘅Link
即係「時之勇者」，係初代同Ganondorf打嘅Link。

### 眾神的三角神力、織夢島嘅Link

### 神祕果實嘅Link

### 眾神的三角神力2、三角神力三劍士嘅Link
Yuga喺海拉魯將七個賢者同埋薩爾達公主逐個封成油畫帶走，Link喺得到大師之劍之後，跟住佢去咗異世界嘅Lorule王國。喺嗰度，Yuga令加農甦醒並同佢合體，得到「三角神力」。喺薩爾達公主嘅指示下，Link救返七個賢者，得到「勇氣之力」。

Link返去揾希爾達公主，見到佢喺薩爾達公主身上偷走「智慧之力」，希爾達公主先至講出佢係想要咗Hyrule嘅Triforce，諗住彌補返佢哋自己毀滅嘅Triforce。不過「智慧之力」都俾Yuga搶埋。

最終Link打敗Yuga，三角神力被帶返海拉魯，Lorule本身嘅三角神力喺薩爾達公主同埋Link嘅願望之下被恢復。

幾年後，佢同另外兩個Link喺鄰國Dress王國幫助解除Frill公主中咗嘅咒語。

### 初代薩爾達傳說、薩爾達傳說II嘅Link
Link喺海拉魯唔同地方，揾返俾薩爾達分成八份嘅「智慧之力」，再打敗加農攞返俾佢偷咗「三角神力」，令海拉魯大地恢復和平。

幾年後，Link避過想殺咗佢去令加農復活嘅追隨者，將收喺大神殿嘅「勇氣之力」攞返嚟，三角神力再次恢復完整，令「初代薩爾達」甦醒。

### 黃昏公主嘅Link
佢係「時之勇者」後人。

### 四人之劍+嘅Link

### 風之律動、幻影沙漏嘅Link
佢住喺海拉魯俾水湮沒之後形成嘅Puroro島，嗰時啲人信「時之勇者」傳説。

喺Link嘅十二歳生日，佢同細妹見到一隻怪鳥捉咗海盜嘅女阿頭Tetra，但有隻海盜船開炮，令隻怪鳥甩咗Tetra落島上嘅森林。Link見到Tetra之後，隻怪鳥隨即捉咗Link嘅細妹。因為噉Tetra帶咗Link去魔獸島。喺度Link見到佢細妹，不過俾魔獸擊退咗。

隨後佢遇到「赤獅子之王」。赤獅子之王向Link傳遞任務，並協助佢去唔同嘅島。

Link得到大師之劍同三角神力之後，打敗加農多夫，做咗「風之勇者」。

幾個月後，Link同班海盜航海揾大陸嗰陣，一隻幽靈船出現，Tetra上咗幽靈船之後出事，Link想去營救但跌咗落海。佢醒返嗰陣遇到精靈Ciela，並聯同Linebeck船長，一齊踏上救Tetra嘅冒險。

### 大地之汽笛嘅Link
喺新海拉魯王國嘅Link去城堡參與火車控制員任命儀式，之後俾薩爾達公主暗中傳召，並由Link帶佢去神之塔揾出全國火車網絡逐漸消失嘅原因。但途中大臣キマロキ現出妖怪真身，重搶走咗薩爾達公主嘅身體。其後Link同埋薩爾達公主嘅靈魂用另一條通道由城堡去到神之塔，喺嗰度賢者シャリン向佢哋講出神之塔同埋啲火車軌係用嚟封印魔王マラドー，重畀咗嗰度嘅火車佢哋，去恢復返被拆解咗嘅神之塔，同埋揾出キマロキ匿咗喺邊。

Link同埋薩爾達公主揾到キマロキ嗰時，薩爾達公主嘅身體已經俾魔王マラドー上咗身。薩爾達公主成功搶返個身體，魔王マラドー轉而上咗キマロキ個身。兩個一齊俾Link同埋薩爾達公主打低，王國恢復返和平。

### 曠野之息、王國之淚嘅Link
Link本身係被任命保護薩爾達公主嘅近衞騎士。雖然海拉魯國民早已為封印咗一萬年嘅災厄加農復活做準備，但佢出乎意料地控制咗四隻古代神獸同埋一拃守護者。國王同埋控制古代神獸嘅四英傑都死咗，王國覆亡，而Link都身受重傷。薩爾達下令將Link送去復甦神廟，而自己就將災厄加農封印喺海拉魯城堡。

一百年後，Link喺復甦神廟入面被叫醒，但已經失咗憶。佢一出到去就遇到一個老人家，老人家喺佢通過咗考驗之後，至揭開自己係國王靈魂嘅身份，並且畀咗個滑翔傘佢離開高原。之後Link可以直接去城堡打復甦神廟，亦可以喺解放古代神獸、恢復記憶等一系列任務之後先至去城堡。

## 謠言

好多日本嘅薩爾達傳說發燒友話「Toon Link五官鬼咁靚，所以佢可能係女仔。」傳言係「曾奔波嚟咗洛洛嶼、大把人死咗。Toon Link父母都死。Link屋企冇男仔、只有阿嫲同兩個女仔。」
魁北克法文

**魁北克法文**（，，）係加拿大法文嘅一種，講嘅人主要喺魁北克省。

## 語音
### 子音
/t/同/d/喺/i/，/y/，/j/，/ɥ/前面就讀成[t͡s]同[d͡z]（除咗喺嘉比茜-馬德蘭島同北岸嘅口音）：
* *petit* /pəti/ → [pœ̈t͡si]
* *tu* /ty/ → [t͡sy]
* *moitié* /mwatje/ → [mwat͡sje]
* *habituer* /abitɥe/ → [abit͡sɥe]
* *mardi* /mɑʁdi/ → [mɑʁd͡zi]
* *du* /dy/ → [d͡zy]
* *dieu* /djø/ → [d͡zjø]
* *aujourd’hui* /oʒuʁdɥi/ → [oʒuʁd͡zɥi]

### 母音
魁北克法文照舊有保留/ɑ/，/ɛː/，/ə/，/œ̃/，但係現代法式法文就冇保留，將/a/，/ɛ/，/ø/，/ɛ̃/嚟代替幾個母音。

/i/，/y/，/u/讀成[ɪ]，[ʏ]，[ʊ] 喺閉音節，除咗喺/ʒ/，/z/，/v/，/ʁ/前面：
* *six* /sis/ → [sɪs]
* *lune* /lyn/ → [lʏn]
* *poule* /pul/ → [pʊl]

喺最屘嗰個開音節度，/a/變成[ɑ]，但係喺口語變成[ɔ]：
* *chocolat* /ʃɔkɔla/ → [ʃɔkɔlɑ] ~ [ʃɔkɔlɔ]
* *ça* /sa/ → [sɑ] ~ [sɔ]
* *là* /la/ → [lɑ] ~ [lɔ]
* *avocat* /avɔka/ → [avɔkɑ] ~ [avɔkɔ]

/ɑ/音可以讀成[ɒː] ~ [ɔː]喺啲非強調音節，但係屬於非標準發音。
* *gâteau* /ɡɑto/ → [ɡɒːto] ~ [ɡɔːto] 

當個/ɔː/音喺/ʁ/音前面可以讀成[ɒː]，屬於標準。

標準發音，/wa/音（寫）讀[wa，waː，wɑ，wɑː]。非標準發音，讀[we，wɛ，waɛ̯，waɪ̯，wei̯，wɔ，wɒː，wɑɔ，wɑʊ̯]，家下呢啲音越嚟越少人讀：
* *moi* /mwa/ → [mwe] 、 *quoi* [kwa] → [kwe] ~ [kwɛ]
* *trois* /tʁwɑ/ → [tʁwɔ] 
* *voir* /vwaʁ/ → [vwɑːʁ] ~ [vwɒːʁ] ~ [vwɑɔ̯ʁ] ~ [vwɛːʁ] ~ [vwaɛ̯ʁ] ~ [vwei̯ʁ]
* *boîte* /bwɑt/ → [bwɑːt] ~ [bwɑʊ̯t] ~ [bwei̯t] ~ [bwaɪ̯t]

#### 雙母音
喺最後嗰個閉音節度，啲長母音通常變成雙母音：
* *tard* [tɑːʁ] → [tɑɔ̯ʁ] ／ *pâte* [pɑːt] → [pɑʊ̯t]
* *faire* [fɛːʁ] → [faɛ̯ʁ]或者[fæɛ̯ʁ] ／ *fête* [fɛːt] → [fɛɪ̯t]、[fæɪ̯t]或者[faɪ̯t]
* *fort* [fɔːʁ] → [fɑɔ̯ʁ]
* *peur* [pœːʁ] → [paœ̯ʁ]或者[pɶœ̯ʁ]
* *autre* [oːtʁ] → [ou̯tʁ]
* *cuir* [kɥiːʁ] → [kɥɪi̯ʁ]
* *jour* [ʒuːʁ] → [ʒʊu̯ʁ]
* *mur* [myːʁ] → [mʏy̯ʁ]
* *neutre* [nøːtʁ] → [nøy̯tʁ]
* *banque* [bãːk] → [bãũ̯k]
* *mince* [mẽːs] → [mẽĩ̯s] ／ *cinq* [sẽːk] → [sẽĩ̯k] → [sãẽ̯k]
* *monde* [mõːd] → [mõũ̯d]
* *jungle* [ʒœ̃ːɡl] → [ʒœ̃ỹ̯ɡl]

[ɛɪ̯，ou̯，øy̯，ɪi̯，ʊu̯，ʏy̯，ẽĩ̯，õũ̯，œ̃ỹ̯]屬於標準，但係[aɛ̯，aɪ̯，æɪ̯，ɑɔ̯，ɑ̯ʊ̯，aœ̯，ɶœ̯，ãẽ̯，ãũ̯]就屬於非標準，[aɪ̯]，[ɑʊ̯]，[ãẽ̯]同[ãũ̯]係最誇張，所以有啲人唔讀，讀[ɛɪ̯，ɑː，ẽĩ̯，ãː]。有啲字唔係喺最後嗰個閉音節度都會變成雙母音，好似*clairement*[klaɛ̯ʁmã]噉。[aː]音唔會變成雙母音。[ɔː]音同[œː]音淨係喺/ʁ/音前面先至會變成雙母音。當個[ɛː]音喺/v/音前面，[ɛː]音唔會變成雙母音，好似*élève*[elɛːv]噉，但係除咗*rêve*[ʁɛɪ̯v]，*fève*[fɛɪ̯v]，*orfèvre*[ɔʁfɛɪ̯vʁ]同埋*Lefebvre*[lœfɛɪ̯vʁ]係有變成雙母音。仲有/ɛː/音通常變成[ɛɪ̯]喺啲弱讀音節度，好似*fêter*[fɛɪ̯te]或者*vêtement*[vɛɪ̯tmã]噉。/ɛ̃，ɔ̃，œ̃/喺啲開音節度通常都變成雙母音，好似*lapin*[lapẽĩ̯]噉。喺/ʁ/音前面，[ɑː]音同[ɔː]音都係變成[ɑɔ̯]，有啲人唔分別*quart*同*corps*嘅讀音，即係呢兩個字都係讀[kɑɔ̯ʁ]，有啲人讀*quart*同*corps*唔同音，將*quart*讀[kɑːʁ]，*corps*讀[kɑɔ̯ʁ, kɒːʁ]。

#### 鼻腔母音
魁北克法文同法式法文啲鼻腔母音唔同讀。例如法式法文嘅/ɑ̃/，魁北克法文讀成[ã]，/ɛ̃/就讀成[ẽ]，/œ̃/通常會捲脷讀成[œ̃˞]。

## 字
魁北克法文有好多法式法文嘅英文借字已經被法文化。

## 粗口

魁北克法文啲粗口好多係來自天主敎嘅。

* tabarnak（來自*tabernacle*）
* câlisse（來自*calice*）
* hostie
* ciboire
* sacrament（來自*sacrement*）
* calvaire
* criss（來自*christ*）

## 註

## 睇埋
* 加拿大法文
* 朱華勒話
咕嚕肉

**咕嚕肉**或作**咕咾肉**、**甜酸肉**或**古老肉**，係一道中國粵菜，以甜酸汁同豬肉煮成。呢味餸係歐美人士最熟悉嘅中國菜之一，所以成日喺中國以外唐人街嘅餐館見到。

## 名由來
咕嚕肉嘅名有兩個傳說。第一個傳說指由於呢味餸以甜酸汁烹調，上菜時香氣四溢，令人禁唔住「咕嚕咕嚕」地吞口水，因而得名。第二個傳說係指呢味餸歷史悠久，故稱為「古老肉」，後轉化成「咕嚕肉」。

## 製法
咕嚕肉通常以豬里脊肉、菠蘿、青紅椒為主料。「咕嚕汁」就用茄汁、山楂、砂糖同檸檬汁等煮成。咕嚕肉嘅煮法，係將豬肉切件醃味，然後沾上生粉，放入油鑊炸到金黃色，再將炸好嘅肉連同配料同咕嚕汁炒成。

## 普及程度
由於清朝時歐美人士喺中國最先接觸廣東地區，亦順理成章最先接觸粵菜，加上佢哋鍾意甜酸嘅口味，所以咕嚕肉深受佢哋歡迎。另一方面，廣東人亦係最早僑居歐美地區嘅中國人，更喺當地開設粵菜餐館，更令咕嚕肉普及起嚟。現時世界各地唐人街嘅多數餐館，都有咕嚕肉嘅供應，通常會附送白飯或炒飯。

## 相關食品
咕嚕肉嘅煮法，亦可用於其他材料。最普遍嘅變種係**生炒骨**，即係用咕嚕汁炒豬排骨。其他咕嚕菜式則包括咕嚕雞球、咕嚕蝦球、咕嚕斑塊等，甚至用豆腐代替豬肉嘅齋咕嚕肉。
小食

**小食**係一種口味上具有獨特風格嘢食總稱，可以作為正餐以外之間嘅零食，亦可以係早餐、宵夜嘅主要嘢食。世界各地都有當地特色嘅風味小食，鮮明特色往往亦係當地觀光行銷嘅重點，以及所有遊子對於家鄉思念嘅「主要對象」。小食價錢平，一般人都買得起。有啲學者更將小食作為一種文化嘅現象研究。

有啲小食講求製作時間短或者可以儲存比較長時間，隨時都可以食，唔使好似煮正餐咁蹝時間。有啲中式小食由於取材比較普遍，好快流行到其他地區；但有啲小食由於口味獨特或者只係用當地材料，只可以局限喺一個地區。現代由於人口流動大，材料運輸方便，好多原本局限喺一個地區嘅小食，迅速向各地擴散。著名小食就靠口耳相傳而同大眾文化緊密交纏，甚至可能成為當地代表嘅飲食。

但係，小食發展到而家，喺一啲地區已經有咗另一種意思。雖然一樣係講究採用當地新鮮嘅食材，但喺製作方法繁複、作工講究，比講究飽肚嘅正餐更為繁瑣，係追求利潤嘅餐廳未必會賣。呢種小食，已經係一種地道飲食文化，絕非只係喺三餐之間填飽個肚，追求醫餓肚嘅層次。

## 點解會有小食
小食就地取材，通常能夠突出反映當地嘅物質同社會生活風貌；現代人食小食通常唔止為咗要食飽，而係因為貪食。遊客食小食除咗品嘗異地風味以外，重可以藉此了解當地風情。有啲人胃口細，或由於某啲疾病唔可以一次食太多嘢，三餐唔足以供應必要嘅營養，喺正餐以外需要以小食補充。

## 小食對生活嘅影響
小食代表住人類文化生活嘅精緻化。隨住經濟發展，人類生活水平提高，食嘢喺日常生活中佔嘅比例越來越細，再加上工作緊張，啲人開始厭棄正餐青睐小食。因為小食唔使講究禮儀，隨時方便咁解決肚餓問題。但由於小食嘅營養唔全面，好容易得到，幾時要都得，好容易食得太多，所以小食可能亦係而家造成肥胖比較普遍嘅一種原因。

## 註

## 參考
天星小輪加價騷亂

**天星小輪加價騷亂**係香港一騷亂，時爲一九六六年四月。嗰年香港政府批准天星小輪加價五仙，引來輿論反對，葉錫恩帶頭收集簽名請願信。後蘇守忠喺香港島天星碼頭絕食，十人加入。差人拉咗蘇守忠，其他絕食者喺九龍彌敦道抗議，引來二千之眾。最後變九龍兩晚騷亂。

當其時香港總督爲戴麟趾，呢次加價風暴，令佢民望一度受挫。

## 當時社會
一九四五年八月香港重光，其時只淨六十萬人口。二年幾，一九四七年尾，已升致一百八十萬人。香港國共內戰之時，收納大批中國難民。一九六一年再升到三百一十萬。到一九六六年四月，人口去到三百七十幾萬。

難民來得太急太多，不少身無長物，香港政府未能大幅改善生活，社會不安，引起一九五七年雙十暴動。社會不公，二十世紀五十到六十年，政府貪污變得嚴重，連香港總督都大爲頭痛。各政府官吏，尤其係差人，包庇幫會、毒販、惡霸，以致社會上罪惡橫有橫行。香港有好多細路仔出世，當時好多年青人口，十五歲以下，佔香港人口四成，尤以九龍爲最。屋宇條件惡劣，供不應求。不過當時差唔多全民就業，失業人數好低。

政府在之前已加唔少稅，如香煙稅、汽油稅，再來薪俸稅、存款稅，再來停車場加費，寄臺灣及大陸郵件加費，市民視之爲加價狂潮。當時天星小輪，仍係來往港九主要交通工具，加價大大影響市民，引來社會反對。

## 申請加價
天星小輪，一九四六年四月一號定下票價，到當年已有廿年。其間只喺一九五一年八月，月票加過價，一程船費，並無變過。

一九六五年十月一號，公司向政府申請加價，中環到尖沙嘴，頭等兩毫加到兩毫半，二等維持一毫不變。

加價主要理由，成本大增，人工加咗，船同碼頭維皮費貴咗。一九六四年六月，公司順應政府要求，開港島到紅磡嘅渡輪，客量多咗，票價收入追唔上成本大增。而政府會一九七零年開紅磡海底隧道，前景不明。

## 輿論
而輿情認爲，天星小輪過往有盈利甚豐，預見未來都有增長。而佢服務唔好，又係獨市生意，賺到笑。社會恐防加價，有損失經濟氏穏定。天星小輪一加，其他會跟住加，窮人會百上加斤。

因此社會一面倒反對加價。

## 請願

三月廿號，葉錫恩發動人簽名請願信。四月三號，有二百個團體請願。都反對加價申請。

## 絕食
蘇守忠時實齡廿七歲，講廣東話，傳聞做美術、翻譯或者失業。四月四號，佢喺港島天星碼頭閘口同隧道之間，有蓋地方度絕食，時爲朝早九點鐘左右。佢受馬文輝同葉錫恩所啟，會絕食到暈低或者撤銷加價。佢企喺自己帶來嘅三腳摺凳，着住黑背心外套，用白油寫上唐字英字抗議。引來大批市民圍觀，市民多表支持同慰問。

晏晝，盧景石，唐人葡人混血兒，同蘇守忠傾謁。挨晚，葉錫恩到場探望。佢話支持葉錫恩，覺得寫咗咁多信都無用，要抗議。同係挨晚，盧景石同蘇守忠，打算聽日齊齊演講。四月五號子夜過後，天星小輪收船無耐，蘇守忠亦返屋企睏覺。

四月五號，朝早報紙廣爲報導蘇守忠絕食。葉錫恩亦贊揚其行。朝早十一點早少少，蘇守忠重返碼頭，去返之前個位，再引來市民到記者。首位加入絕食，叫歐陽耀榮，十六歲，係個學生。其後有盧麒，十九歲，工廠工人。

蘇守忠提議之下，歐陽耀榮同個後生仔，坐船過九龍天星碼頭，帶黑衫示威，並喺九龍呢邊叫人簽名支持，令兩岸都有活動。

而港島呢邊，盧景石同蘇守忠，喺處齊齊演講。工廠女會計呂鳳愛加入。

晏晝三點鐘，蘇守忠移走去頭等閘口外，幾分鐘之內，有成六十到一百人聚集，塞住閘口。三點九，差人叫蘇守忠移離，如果唔移就拉人，而蘇守忠唔理。四點，差人帶走佢去中環差館。之後落案票控佢阻街，蘇守忠拒絕收票。

## 港督府抗議
在港島成員卽往港督府，要求香港總督戴麟趾放人。府只許一人入，於是乎由盧景石入。但港督開會唔得閒見。九龍成員到達，打去學校搵葉錫恩求救，唔係度。但得知喺雪廠街開會，飛去等佢出來。見到葉錫恩同貝納琪。

## 求助革新會

## 遊行示威
四月五號入黑，遊行由尖沙嘴到深水埗再折返尖沙嘴。

## 騷亂
四月六號再起示威。是日示威有人趁機搞事，變成騷亂。

## 加價
雖然民情洶湧，港督依然批准加價。

## 調查
五月三號，香港總督委任調查騷亂原因一及經過。

## 之後
由於政府嘅改善溝通渠道建議未嚟得切實行，未能平息社會不滿，翌年四月廿六號再批准天星小輪加價五仙，香港左派受大陸文革影響發動六七暴動。
腰斬

**腰斬**係死刑一種，起碼秦朝時就開始用。腰斬將犯人喺條腰斬開兩截。劊子手要犯人快死，就喺上一啲部位開刀；如果要犯人慢啲死，就喺下一啲部位動刀。如果慢死，上截往往係活，過一陣時間先痛死。

## 受刑人
*李斯，秦國丞相
*晁錯
*公孫敖
*劉屈氂
*楊惲
*虞放
*王涯
*舒元舆
*方孝孺
*高啟
*俞鴻圖，清朝官員，因試題外洩，雍正十二年受死。嚮受刑時佢嚮血泊中手指點血，地上面連續寫咗七個「慘」字先死得。雍正帝知道之後，宣布廢除腰斬。

## 第啲意思
而家講嘅「腰斬」係解個活動因為一啲不原因而中途停止，好似足球賽遇到落雨行雷、電視劇無收視、開會有人搗亂等等。

## 參考
# 《清史稿·本紀九·世宗本紀》：（雍正十二年三月）戊戌，河南學政俞鴻圖以婪贓處斬。
# 《清史稿·列傳八十一》：（雍正）十一年，（王士俊）疏劾學政俞鴻圖納賄行私，命侍郎陳樹萱按鞫，得實，鴻圖坐斬。

類:死刑
羅便臣

**威廉 羅便臣**爵士（**William Robinson**，）係英國嘅殖民地總督，先後做過巴哈馬、巴巴多斯及向風群島、千里達/千里達和多巴哥同埋香港總督。

香港冇任何地方以羅便臣命名；羅便臣道其實係以第5任港督羅士敏（前稱羅便臣爵士）命名。

## 港督任內事件
* 1891年12月，羅便臣就任香港第11任總督。
* 1892年7月，香港西醫書院舉行第一屆畢業典禮，由羅便臣主禮。
* 1894年5月，鼠疫侵襲香港。羅便臣第二任老婆去世，令佢情緒低落。
* 1896年3月4號，羅便臣驅逐四大寇之一孫中山出境，五年唔畀返香港，孫中山親筆去信港督查詢。
* 1898年2月，羅便臣期滿離任。
黃文放

**黃文放**（）係中國時事評論員，1947年新華社成立香港分社，黃文放已經加入，到1992年退休時係新華社香港分社副秘書長兼臺灣事務部長。

黃文放1931年喺廣州出世，其後移居香港。

退休後，黃文放開過投資顧問公司，後來從事時事評論工作，因為佢熟悉兩岸事務，經常喺媒體以台灣問題專家身份發言。

佢嘅言論大膽開放，被稱為「開明左派」。
黃星華

**黃星華**（，）係香港政府官員，做過郵政署長、教育署長（1992年－1994年）、房屋司（1994年12月15號─1997年6月30號）同埋房屋局長（1997年7月1號─2002年4月12號）。早年就讀香港華仁書院。

## 攷
HKICA

**HKICA**可以係：

* 香港專業審核師學會（Hong Kong Institution of Certified Auditors）
* 香港國際大提琴學會（Hong Kong International Cello Association）
* 香港航空及機組人員培訓中心（Hong Kong Institute of Civil Aviation）
施維斯達

**施維斯達**（，）係法國一足球員，司職中堅或者左後衛，效力過雷恩、國際米蘭、曼聯、阿仙奴同埋雲達不來梅。

## 出面網頁
* Mikael Silvestre | Portland Timbers
*
紅毛丹

**紅毛丹**（別名**韶子**、**毛荔枝**；拉丁學名**Nephelium lappaceum**）係東南亞原產嘅大型熱帶果樹，分佈於印尼、馬來西亞等地。中國廣東、海南、廣西同埋雲南等地區有小量栽培。紅毛丹味道類似於荔枝，味甘，性溫，有生津益血、健脾止瀉、溫中理氣、降逆等功效。

## 點揀
以果實表面色彩靚、果體硬實為好。如果果實軟咗就表示熟過頭。

## 備註事項
紅毛丹有殺精作用，所以少精嘅男士唔適宜食得多，費事搞到不育。

## 出面網頁
* 香港食物規格資料庫網站
李斯

**李斯**（）係中國戰國時期楚國人，秦國（同後來嘅秦朝）政治人物、文學家同書法家，做過秦國丞相。
楊惲

**楊惲**（），字**子幼**，西漢華陰（陝西）人，西漢官員。司馬遷外孫，《史記》亦係由佢發揚光大。

佢俾漢宣帝以大逆不道罪名處腰斬刑罰。
祝君好

《**祝君好**》係2000年無綫電視電視劇《十月初五的月光》嘅主題曲，由張智霖主唱。
高啟

**高啟**（），字**季迪**，號**青丘**，係明初十才子之一。因得罪明太祖朱元璋，以魏觀案累文字獄，被腰斬。
十月初五的月光

《**十月初五的月光**》，海外用名《**澳門街**》，係無綫電視製作嘅時裝愛情電視劇，徐遇安監製。故事講澳門十月初五日街兩代親情同愛情故事。由張智霖、薛家燕、佘詩曼、馬浚偉、唐文龍、汪琳、鄧浩光、姚樂怡、郭鋒、顏國樑主演。

## 主題曲
*《祝君好》由張智霖主唱。
天水圍新市鎮

**天水圍新市鎮**，(**Tin Shui Wai New Town**）嚮香港新界西北部元朗區入面，係香港新市鎮之一，第2個元朗區新市鎮，人口約30萬。天水圍新市鎮附近有個洪水橋新市鎮，地圖北面再去就係係深圳灣同前海灣咁。天水圍新市鎮向東有元朗南生圍。

## 交通

*
地產經紀

，香港又叫做，係專業從事地產買賣介紹人，兼做出租仲介人。呢份工以前乜人都做得，包括看更同導遊咁。由1999年起，香港法例規定，嚮香港從事地產代理，要考牌同埋有政府發牌，如果唔係就犯刑事法。個牌由香港地產代理監管局發出同監督。所有香港地產代理必須遵守當局發出嘅指引去搵食同進修，如果代理俾客人投訴，當局會紀律查佢同停牌、重嘅取消牌照都有可能。

## 牌照種類
*地產代理（公司）牌照 - 持有人係法人公司，俗稱C牌，又叫「公司牌」。
*地產代理（個人）牌照 - 持有人係自然人，可以做地產營業員同經理，俗稱E牌，又叫「大牌」。
*地產營業員牌照 - 持有人只可以打工，俗稱S牌，又叫「細牌」。

## 地產代理常識
*單邊代理
*獨家代理
*放盤紙
*睇樓紙
*一手樓
*二手樓
*唐樓
*售樓說明書（賣樓書）
*售樓公仔書
*售樓同意書
*示範單位、清水房、化妝房、交樓標準
*價單
*送客紙
*收票處
*撈客
*查冊
*資訊靈
*開單
*臨約
*正約
*誠意金
*細訂
*大訂
*上會
*CR109
*業主盤
*合作盤
*合作紙
*行家盤
*射盤
*鎖匙盤
*約睇
*銀主盤
*大業主
*上車客
*換樓客
*投資客
*摩貨
*山景、少海景、樓景、鑽石海景、墳景、園景、池景
*工人廁、黑廁
*套房、板間房
*工作平台
*實用面積
*自製相連單位
*內置樓梯
*三複式
*丁屋
*村屋
*屋仔
*吉售
*連約盤
*出租盤
*兇宅
*風水

## 出名地產代理商
*美聯物業
*中原地產
*利嘉閣
*香港置業
*富誠地產
*世紀21物業
*萊斯物業

## 影視文化
* 《地產仔》

## 參考資料

## 出面網頁
趙擴

**宋寧宗趙擴**（）係宋光宗趙惇二仔、南宋第四位皇帝（1194年7月24號至1224年9月18號在位）。

雖然佢在位時期宋朝比較安定，百姓比較富裕，重恢復咗理學地位，不過佢嘅執政能力唔係咁好，而且兩場宋金戰爭都打唔贏。

## 生平
趙擴喺1194年7月24號以太子身份繼位，宋光宗改做太上皇，名義上係宋光宗禪位，實際上係趙汝愚、趙彥逾、葉適、徐誼等朝臣以宋光宗無法執喪為理由，透過外戚韓侂冑從中聯絡，得到宋高宗吳皇后支持所做成嘅宮廷政變，逼宋光宗讓位。

嘉定十八年閏八月初三，趙擴喺福寧殿駕崩，在位30年，享年55歲，諡號法天備道純德茂功仁文哲武聖睿恭孝皇帝。遞二年三月葬永茂陵。

趙擴過身之後，由遠房堂侄宋理宗趙昀繼位。

## 出面網頁
李國麟

**李國麟**可以指：
*李國麟 (議員)，香港立法會議員，職業係護士
*李國麟 (演員)，香港無綫電視演員
福民花園

**福民花園**（）係香港一個以船舶做主題嘅公園，喺西貢福民路，佔地4,000平方米，耗資7千萬港元建造，用咗33個月起好，比起原定時間提早咗半年。

福民花園由康樂及文化事務署管理，係渠務署明渠改善計劃嘅產物。2012年6月2號開幕。

## 攷

## 出面網頁
* 香港政府新聞網 - 類別 - 社區與健康 - 西貢福民路明渠改善計劃竣工
* 渠務署 - 最新動向
* 4157CD - 西貢福民路明渠改善計劃 - 渠務署
* 渠務署明渠改善計劃－建造西貢新地標（附圖）
* 福民路明渠重建及改善工程
* 西貢地標花園 淪流浪牛飯堂 - 東方日報
林秀卿

**林秀卿**（，）係大韓民國政治人兼社會運動家。

## 出面網頁
* 남과 북을 잇는 평화의 징검다리 - 임수경 블로그 
* 임수경 방북 사건 
* 임수경평양축전참가사건 
* 임수경 막말 논란… 백요셉 "탈북 대학생에 하태경 변절자XX 내손으로" 폭언
馬逢國

**馬逢國**（），係香港電影人同親中派政治人物，做過香港藝術發展局主席、香港電影發展局主席，第1、2、5、6、7屆香港立法會議員，第十三屆港區全國人大代表，亦係新世紀論壇召集人。

佢係寰亞電影公司七位創辦人其中之一（另外六名係莊澄、馮永、Nick James、陳子良、廖永亮同埋鍾再思）。

## 生平
馬逢國喺香港理工學院（現香港理工大學）土木工程系畢業，畢業後加入鳳凰影業工作，後來隨公司合併重組加入銀都機構，其間曾經監製《最後的貴族》、《秋菊打官司》等膾炙人口嘅電影，亦曾擔任公關、發行同埋管理等職務。

## 事件
### 向機場保安施壓違反國際民航規定
2018年5月21號朝早，馬喺香港機場搭飛機前往北京，過安檢嘅時候以議員身份向機場保安施壓，等佢可以違反國際民航規定，帶住一個200毫升裝住髮膠嘅嘜上機。事件喺24號俾傳媒踢爆。

### 否認六四屠殺言論

2021年6月2號，馬逢國公開表示愈來愈接受六四無死人，又話自己係睇到好多外國報道得出嘅真相，當年有好多假消息、假新聞。當年喺北京見證事件嘅前學聯代表陳清華就形容同樣曾經係學聯成員嘅馬逢國背棄理想，又話佢嘅言論好「技術性」，只表示天安門廣場無死人，但自己當時就喺天安門廣場有一名工人被解放軍遭一槍打死。

## 政治立場
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
### 選舉同提名經歷
佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(有關全國性團體香港成員的代表)。

## 部分公職
* 中國和平統一促進會香港總會會務顧問
*香港再出發大聯盟發起人
*中國文學藝術界聯合會全國委員會委員
*中國電影家協會會員
*中國文學藝術界聯合會香港會員總會會長
*香港中華文化總會名譽會長

## 個人榮譽
* 太平紳士（2002年）
* 銀紫荊星章（2004年）
* 香港浸會大學榮譽大學院士（2019年）
* 金紫荊星章（2020年）

## 參考

## 出面網頁

* 
* 
* 
* 
*
Waku Waku動物也瘋狂

**Waku Waku動物也瘋狂**係1991年無綫電視一節目，以講動物為主題，由盧大偉同埋陳奕詩主持。
康奈爾大學

**康奈爾大學**（）係美國紐約州一間私立研究型大學，另有兩間分校喺紐約市同埋卡塔爾教育城。

## 出面網頁

* Cornell University
陳瑞祺

**陳瑞祺**（Chan Sui Ki；），名禎祥，字文典，係中國廣東新會人，亦係香港生意人、慈善家。

## 屋企
父親陳澄波係香港富商，葬於香港仔華人永遠墳場 。陳氏有兩個仔，包括陳經綸、陳經邦。

陳氏仲有個後代曾孫女，即係前香港韻律體操運動員及《2025年度香港小姐競選》冠軍陳詠詩。

## 生意
十三歲去香港讀書，十九歲跟父親經營米業。之後佢喺安南東京同西貢開米業公司，又開碾米加工廠，重買咗艘千幾噸位嘅貨船，名黃石公號，運越南米到香港賣，生意好好。主持香港、越南各米舖米廠。之後又開正心有限公司，經營地產。

## 社會
陳瑞祺愛國，雖然無參加黨派，唔過問政治，但好關心國家民族安危，文化教育，以種種災難，被譽為「愛國商人」。

一九一四年，陳瑞祺鄉下氏族械鬥，焚燒屋千間，數千鄉親流離失所，無家可歸。佢父子聯絡本鄉旅外僑胞，帶頭出錢出力，搭葵棚，置鄉親，捐巨資安排生活，恢復生產。一九一五年， 廣東珠江三角洲大水，波及省城鄰縣，災民數百萬。父子運香港大米到災區，救濟災民。

一九三零到三五年間，捐款起幾百間磚屋，安置窮鄉親，爲窮鄉親七八百人，按月發錢發糧。

佢曾任東華三院主席。

一九三七年，抗日戰爭爆發後，國民政府為保南京，徵用船隻沉江，塞長江口，徵用咗雙黃石公號。

## 敎育
一九二七年，陳瑞祺家鄉陳沖，起咗澄波第一小學，翌年，又喺陳沖山嘴村，起澄波第二小學，免收學費，負擔學校經常費用。一九三二到三四年，撥款十幾萬，擴建兩校舍。廣州、佛山、江門、香港、澳門、新會等地，起澄波義學廿幾間，皆免學費。

老頭陳澄波，見唐字難寫，研究改革切音字。佢自任道字總社社長，仔陳經邦任副社長，改良文字，一九三三年發明道字，拼音字母一種。出版《道漢字音》字典。陳瑞祺嘗試推廣道字，一九三八年，日軍攻入侵華南先停，受教學生幾十萬人。

## 發明
佢同仔女研究制人造絲、棉、麻等化纖、人造木、玻璃、印字泥、玻璃紙、化學玉石等，以圖振興民族工業。又研製成功風寒油、風熱油、腳氣水等醫藥，贈送貧苦病人。

## 命名
*陳瑞祺 (喇沙) 小學，香港小學
*陳瑞祺 (喇沙) 書院，香港中學
*陳瑞祺永援中學，澳門中學

## 註

類:香港生意人
類:香港慈善家

類:祖籍新會
東干文

**東干文**（Хуэйзў йүян、回族語言），又叫**東干話**、**俄羅斯回回話**、**中亞回回話**，係東干族用嘅語言，中國西北地區嘅漢語中原官話同蘭銀官話喺中國境外嘅特殊變體，主要融會咗俄文詞彙，亦融會阿拉伯文、波斯文同埋突厥文部分詞彙，後來由於同中文嘅交流增加，亦吸收咗唔少普通話詞彙。其中又可細分為甘肅方言同埋陝西方言變體。書面語以甘肅方言為基礎，另外喺20世紀初，出現咗大批東干文文學作品，亦都成為今日東干文嘅文法規範。

如果一個陝西人遇到東干人，佢哋可以輕易溝通，從中反映兩種語言嘅相似性。
結腸癌

**結腸癌**，又叫**大腸癌**、**結腸直腸癌**、**結直腸癌**，即係腫瘤嚮大腸、直腸同闌尾增生，由腺瘤性息肉變成癌。嚮西人地方，係第三成日見嘅癌，第二死人嘅癌。
紅樹林

**紅樹林**係生長嚮熱帶海岸最高潮線下，同平均高潮線上嘅灌木或喬木，真正紅樹林植物係生嚮河口潮間帶木本植物，有氣生根同胎生現象。紅樹科植物有大量單寧，當同空氣氧化，枝幹呈紅褐色。東南亞會用紅樹樹皮提煉紅色染料，馬來人叫樹皮做「紅樹皮」。
搞定岳父大人

**搞定岳父大人**（**Meet The In Laws**，粵語解「搞掂外父大人」）係中華人民共和國一齣喜劇電影，2012年8月3號上畫，由徐崢、許紹雄（中國香港）、林鵬等主演。

## 出面網頁
* 搞定岳父大人 Meet The In Laws(2012)
人在囧途

**人在囧途**（**Lost On Journey**）係中華人民共和國一齣喜劇電影，2010年6月4號上畫，由徐崢、王寶強等主演。

## 睇埋
* 囧

## 出面網頁
* 人在囧途 Lost On Journey(2010)
* Ren zai jiong tu (2010) - IMDb
愛情呼叫轉移

**愛情呼叫轉移**（）係中華人民共和國一齣喜劇電影，2007年2月8號上畫，由徐崢、劉儀偉、寧靜、伊能靜、沈星、范冰冰、葛優、秦海璐、黃聖依、瞿穎等演出。

## 出面網頁
* 爱情呼叫转移 Ai qing hu jiao zhuan yi(2007)
瘋狂的石頭

《**瘋狂的石頭**》（原名《**賊中賊**》，，粵語解「癲嘅石頭」）係中華人民共和國一齣電影，2006年6月30號喺上海電影節做首映。呢齣電影係香港藝人劉德華投資嘅「亞洲新星導」計劃入面唯一一部中國大陸影視作品。由郭濤、劉剛、連晉、徐崢、羅蘭等演出。

## 睇埋
* 頂你個肺#文化

## 出面網頁
* 疯狂的石头 Crazy Stone(2006)
* Feng kuang de shi tou (2006) - IMDb
鴉片戰爭 (電影)

《**鴉片戰爭**》（）係一齣中華人民共和國電影，由謝晉執導，1997年上映。

齣電影講大清道光年間第一次鴉片戰爭嘅始末，包括林則徐禁煙、虎門銷煙、大英帝國宣戰、打仗過程、簽《中英南京條約》、割地賠款等成個過程。

## 出面網頁
* 鸦片战争 The Opium War(1997)
* Yapian zhanzheng (1997) - IMDb
* 鸦片战争 The Opium War_电影库_网易娱乐
我的父親母親

《**我的父親母親**》（，，粵語解「我嘅阿爸阿媽」）係張藝謀執導嘅一齣中國電影，改編自保惜之嘅《回憶》。由章子怡、孫紅雷、鄭昊等人演出。

## 出面網頁
* 我的父親母親 My Father and Mother(1999)
* Wo de fu qin mu qin (1999) - IMDb
山楂樹之戀

**山楂樹之戀**可以指：

* 山楂樹之戀 (小說)，華人女作家艾米創作嘅愛情長篇小說，2007年9月出版。
* 山楂樹之戀 (電影)，根據同名小說改編嘅電影，張藝謀執導，周冬雨、竇驍主演，2010年9月上映。
* 山楂樹之戀 (電視劇)，根據同名小說改編嘅電視劇，李路執導，王珞丹、李光潔主演，2012年播出。
山楂樹之戀 (電影)

《**山楂樹之戀**》（）係張藝謀執導嘅一齣電影，由周冬雨、竇驍等主演，改編自小說《山楂樹之戀》。齣電影2010年4月16號正式開拍，6月22號殺青，9月16號喺中國大陸上畫，票房超過1.6億，打破中國大陸地區文藝片票房紀錄。

## 出面網頁
* 山楂树之恋 The Love of the Hawthorn Tree(2010)
* Shan zha shu zhi lian (2010) - IMDb
* 电影《山楂树之恋》_影音娱乐_新浪网
賓尼兔

**賓尼兔**（**Bugs Bunny**）係一個喺華納動畫系列度出現嘅一個虛構卡通人物，最受觀眾歡迎嘅兔仔。根據佢嘅出生日期，佢1940年喺紐約嘅布魯克林出世。

## 角色
賓尼兔鍾意俟喺樹幹、欄杆度咬紅蘿蔔，佢嘅死敵係獵人，愛人係蘿拉兔（Lola Bunny）。

佢喺美國以外國家通常被改做符合當地特色嘅名，例如喺芬蘭被改名Väiski Vemmelsääri。

## 電影
賓尼兔（或類似對像）喺好多動畫入面扮演領導角色。好似喺電影太空也入樽（Space Jam）度，佢同米高佐敦都係隊長。又好似喺《華納超能特攻隊》度，佢嘅後代Ace Bunny亦係最強主力。
卡通

**卡通**（音譯自英文）包含咗幾種藝術形式，各種形式間有啲關係，但亦有好大分別。大體上，今日啲人用「卡通」一詞，指嘅可能係諷刺性嘅繪畫、漫畫，或用動畫技術製作嘅電影或電視節目。

## 歷史上嘅卡通

喺歷史上，卡通來自意大利文大張紙（cartone），係指喺紙上繪畫上一比一嘅草圖，以研究進行進一步嘅美術創作，好似油畫或刺繡地毯。卡通應用喺壁畫製作中，亦極為普遍。咁樣可以幫助畫家將圖畫嘅各個部分，準確噉畫喺灰泥度。

## 印刷媒體上嘅卡通

《Cartoon no.1: Substance and Shadow》係由莊李治所繪畫一幅卡通，用嚟諷刺1843年喺新嘅英國國會議事廳入面，為繪畫壁畫作準備而畫嘅卡通草圖。結果，呢幅作品為「卡通」一詞，賦予新嘅意義。

喺現代印刷媒體，卡通係一種通常有幽默色彩或諷刺性嘅繪圖。呢個係喺1843年《笨拙》雜誌（Punch）刊出莊李治等嘅作品後，而獲賦予嘅意義。喺中文度，呢種卡通亦即係漫畫。之後，卡通亦指報章、雜誌上嘅連載四格漫畫。

## 現代圖畫嘅卡通
當卡通漸漸指向漫畫、連載漫畫意義，又因為連載漫畫同早期動畫電影嘅關係，而令「卡通」一詞指向動畫電影，繼而再涵括動畫電視節目。而呢個意義正係今日最常用嘅。呢度嘅「卡通」一詞，喺一般人嘅用法，同「動畫」同義。但準確來細分，卡通多指畫風抽象、故事情節較喜劇嘅動畫，詳細可以睇卡通物理學。呢類動畫較多以手繪嘅平面圖片進行拍攝，通常具有連續或單元劇情，而且大部份係以細路為對象嘅動畫作品。亦有人以製作方式來區分卡通同動畫，卡通專指用手畫平面圖片製作嘅動畫。
杯麪

**杯麪**係用杯狀嘅耐熱防水容器裝住已經過乾燥處理嘅即食麪，只需要加入熱水焗三分鐘就食得，唔使煮。

杯麪嘅麪種類廣泛，有日式嘅拉麪、烏冬，中式嘅米粉、伊麪，近年亦有意大利粉等種類，通常亦有少量經乾燥處理嘅配料好似肉、蝦同菜。

杯狀嘅耐熱防水容器通常用聚苯乙烯（發泡膠）或經防水耐熱處理嘅紙做材料。除杯型容器外，亦有一啲用碗型嘅容器，叫做**碗麪**。

## 史
杯麪由日本日清食品公司發明，1971年9月18號喺日本上市，最原始品種係Cup Noodles，賣100日圓（0.25美元），係當時袋裝即食麪售價嘅3倍以上，並用發泡聚苯乙烯做容器。

杯麵試賣期間喺球場同馬場等地點銷售，因價錢太貴而唔受歡迎，最後淨係可以喺啲必須夜間值勤嘅單位例如消防隊同日本自衛隊販賣。為求打開市場，安藤百福喺東京市區同三越百貨公司合作促銷，創下4個鐘頭賣出兩萬份嘅紀錄，先奠定日本人接受杯麪嘅基礎。由於杯麪走高價路線，所以配料包括冷凍乾燥法製成嘅乾燥蝦，同時亦改用叉做餐具。東京街頭促銷讓杯麪喺關東得以立足。1972年2月日本發生赤軍連脅持人質同警察對抗嘅淺間山莊事件。由於警察食杯麪醫肚嘅鏡頭上咗電視現場轉播，杯麪因此一炮而紅。

## 品牌

杯麵牌子有：

*日清食品
**出前一丁
**日清春兩系列粉絲
**合味道
臺灣
*統一食品
**來一客（牛肉蔬菜/海鮮/京燉牛腩/韓式泡菜/冬粉）
**拉麵道（博多豚骨/橫濱味噌）
*味丹食品
**隨緣（椎茸/味噌）

*韓國農心
**辛拉麵

*公仔點心麵
*壽桃牌生麵皇
*首選牌

## 睇埋
*八寶粥
*乾糧
巴洛迪利

**巴洛迪利**（，）係意大利足球員，外號「壞孩子」、「巴神」、「Super Mario」，司職前鋒，曾經效力國際米蘭、曼城足球會、利物浦足球會、AC米蘭、同熱拿亞等球隊，2023年9月同瑞士球隊錫永足球會解約，重返球隊。2026年1月加盟沙特阿拉伯球會伊蒂法克。

## 攷

## 出面網頁
*
冼星海

**冼星海**（）係中國近代作曲家、鋼琴家，1939年作嘅《黃河大合唱》算係最廣為人知嘅作品。

## 以佢命名嘅地方
* 廣州：星海音樂學院、星海音樂廳、番禺冼星海紀念館、星海公園

* 澳門：冼星海大馬路

* 大連：星海廣場

* 阿拉木圖：冼星海大街
碗

**碗**係比較深嘅圓形嘅容器，碗口闊而碗底窄，下有碗腳。一般用途係裝嘢食，碗因為體積比鍋、盂細而可以用手拎。

上闊下窄嘅形態，放喺平地上係唔穩定嘅，根據考古學家推測，古人對碗嘅使用，可能係最初係放喺地下挖出嘅坑入面嘅。

佢嘅起源目前無從稽考，不過可追朔自古代嘅泥製容器，有陶瓷、木、石、壓克力、玻璃、琉璃、椰子等材料，製作精美嘅骨董碗係收藏家至愛。
糯米雞

**糯米雞**係源自廣東嘅一種點心。以糯米為主料包裹雞肉、叉燒肉、排骨、冬菇等餡料，用新鮮荷葉捆扎蒸制而成，成品兼具荷葉清香與糯米潤滑口感。其傳統做法需通過慢蒸使荷葉香氣滲入糯米，雞油與荷葉油性成分嘅結合形成獨特風味。

傳統嘅糯米雞嘅份量唔細，食一個糯米雞已經差唔多係半餐飯量。所以大概1980年代起嘅廣東酒樓推出材料相同，而體積細一半嘅珍珠雞。

另一種同糯米雞相似嘅點心係荷葉飯。兩者外形相似，但荷葉飯係以粘米而唔係糯米製成。

相傳糯米雞起源於廣州嘅夜市，最初係以碗冚住蒸熟而成，後來為小販為方便擔挑出售，改用荷葉包住。

## 同糭嘅分別
糯米雞除咗用荷葉，糭葉包外，重有唔同，糯米雞用荷葉包住，方塊形狀，糭係用繩紮實，用箬葉包住，方塊形狀係長條或菱形狀。更主要分別，糯米雞用蒸具蒸熟，糭係用水煮熟嘅。食起來糯米雞嘅米飯較軟綿，糭嘅米飯加埋去皮綠豆就硬一啲。另外，糭同糯米雞嘅材料亦有唔同，廣東嘅糭主要用豆、肥豬肉、咸蛋做餡。
杜拉拉升職記 (搞清楚)

**杜拉拉升職記**可以指：

* 杜拉拉升職記 (小說)，中國作家李可創作嘅白領生存法則系列小說。
* 杜拉拉升職記 (話劇)，根據同名小說改編嘅話劇，2009年公演。
* 杜拉拉升職記 (電影)，根據同名小說改編嘅電影，徐靜蕾執導兼主演，2010年4月上映。
* 杜拉拉升職記 (電視劇)，根據同名小說改編嘅電視劇，王珞丹、李光潔主演，2010年播出。
杜拉拉升職記 (電影)

《**杜拉拉升職記**》係由徐靜蕾執導兼演出嘅一部白領商業電影，2009年7月20號喺北京正式開拍，2010年4月16號正式上映。齣電影改編自由中國作家李可創作嘅同名小說，講白領嘅生存法則。主演除咗徐靜蕾重有黃立行、莫文蔚、李艾、吳佩慈等。

## 出面網頁
* 杜拉拉升职记 官方网站 2010年4月中旬 隆重上映
* 杜拉拉升职记 Go Lala Go！(2010)
* Du Lala sheng zhi ji (2010) - IMDb
周漁的火車

《**周漁的火車**》（）係中國大陸喺2001年至2002年拍嘅電影，改編自北村嘅作品《周漁的吶喊》。主演有鞏俐、梁家輝、孫紅雷等。

## 出面網頁
* 周渔的火车 Zhou Yu's Train(2002)
* Zhou Yu de huo che (2002) - IMDb
好奇害死貓

《**好奇害死貓**》（）係中國大陸一驚悚電影，2006年上映，由張一白導演，胡軍、廖凡、劉嘉玲等演出。

## 出面網頁
* 好奇害死猫 Curiosity Kills the Cat(2006)
* Hao qi hai si mao (2006) - IMDb
* ''Curiosity Kills the Cat'' at the Chinese Movie Database
* ''Curiosity Kills the Cat'' at Cinemasie
歐陽應慈

**歐陽應慈**（**Au Yeung Ying Tsz**，花名細九仔，）係香港一退咗役嘅足球員，司職右後衛或者中場。效力過南華足球隊、快譯通、晨曦體育會等香港甲組足球聯賽球隊。

## 出面網頁
* 歐陽應慈 - HKFA
歐陽耀冲

**歐陽耀冲**（，）係香港一足球員，司職進攻中場，2009年東亞運動會擔任香港隊隊長，帶領香港歷史性攞到國際綜合運動會足球金牌。家下效力日本丙組職業足球聯賽球會YSCC橫濱，着38號波衫。

## 出面網頁

* 歐陽耀沖 - HKFA
* 
* Au Yeung | Atlético Clube de Portugal 
* Xanga Hong Kong - The Blogging Community
* 2010年廣州亞運會香港代表團 - 歐陽耀沖
朱雨大

**朱雨大**（**Chu Yue Tai**，）係香港一退咗役嘅足球員，司職中場，入選過香港足球代表隊。

結束球員生涯之後，朱雨大轉職的士司機。

## 攷
荷葉飯

**荷葉飯**係廣東點心嘅一種。製法係用新鮮荷葉包住香米，入面放魚、雞肉、冬菇等餡料，蒸熟而成。

荷葉飯嘅歷史悠久，明末屈大均《廣東新語》中記：「東莞以香粳雜魚肉諸味，包荷葉蒸之，表裏香透，名曰荷包飯。」而相傳喺更早嘅南北朝時已開始有用荷葉包住米飯嘅做法。

荷葉飯所用嘅餡料無一定，而家一般飲茶時通常用「鮮蝦荷葉飯」作招徠，以蝦配合荷葉嘅香味。

同糯米雞唔同，荷葉飯用嘅唔係糯米，而係普通粘米或絲苗米。此外，好嘅荷葉飯要有荷葉嘅清香，因此宜用新鮮嘅荷葉。
連晉

**連晉**原名**連偉健**，係香港男演員，1981年參加第十期無綫電視藝員訓練班入行，同劉德華係同班同學，畢業之後成為無綫電視藝員，後來轉投亞洲電視，成為一線主角，及後轉去中國內地發展，改藝名**連晉**。

2006年，連晉參演由劉德華投資嘅普通話電影《瘋狂的石頭》，以廣東話講嘅對白譬如「頂你個肺」、「你個奸商吖」一時成為咗內地人民嘅口頭禪。

## 演出電影（部份）
* 2006年：《瘋狂的石頭》
* 2009年：《建國大業》

## 出面網頁
*
徐崢

**徐崢**（，）係中國話劇、影視演員，上海市人，上海戲劇學院畢業。佢老婆陶虹都係演員。

## 電影作品（部份）
* 2006年：《瘋狂的石頭》
* 2007年：《愛情呼叫轉移》
* 2010年：《人在囧途》
* 2012年：《搞定岳父大人》

## 出面網頁

類:上海戲劇學院舊生
炸

**炸**（）係一種用滾嘅食油將嘢食煮熟一種方法，所以「炸」又叫做**油炸**（）。通常係喺鍋內放入好多油，加熱，然後再將嘢食放入去，令佢熟透且表面金黃色。呢種煮食方法可以用喺好多食材嘅加工，如炸油炸鬼，炸雞等等。

炸過嘅嘢食比較香口，所以細路好鍾意食，但油炸用油喺用後會變質，重用多次嘅油會含有大量致癌物質，宜抵制唔成日換油嘅油炸食品；油炸食品亦含有大量脂肪，一般認為現代社會容易攝取過多油脂，有必要節制食用油炸食品，可以減少出暗瘡嘅可能、並減少對健康嘅負面影響。

## 出面網頁

* 
* 

類:煮法
雙皮奶

**雙皮奶**係一種甜品。產於中國廣東順德，甘香嫩滑，別具一格。相傳雙皮奶係由一位董婆婆喺順德嘅大良響1850年代發明。

雙皮奶喺廣東好出名。喺澳門，以義順嘅雙皮奶最為馳名。而喺廣州，就以喺20世紀40年代就開始經營嘅南信甜品店最為知名。喺香港，澳洲牛奶公司係最為馳名。喺順德，就以仁信和民信最著名。

## 製作方法
所謂「雙皮奶」，係指奶喺煮嘅過程中製出兩層奶皮。基本嘅做法，係將水牛奶放入食具中炖滾後倒入細碗度，等佢冷卻凝固成奶皮，再輕手倒出牛奶，留低奶皮。之後再將倒出來嘅牛奶再作處理，然後倒返落裝有奶皮嘅碗度。其中一種做法，會將再煮嘅奶倒喺奶皮之上，畀兩者溝埋一齊。另一種做法，係將奶倒喺奶皮之下。

另將鮮奶加白糖攪勻後用篩濾去雜物，將調好奶蛋白嘅（亦有用蛋黃嘅）鮮奶倒入，用細碟仔冚好，以防蒸汽滴落面上影響質量，隔水炖15分鐘就得。雙皮奶嘅特殊食法有加上紅豆、蛋、蓮子等等。喺屋企整嘅雙皮奶無鋪頭整嘅爽滑，原因可能係店鋪嘅雙皮奶加入咗食用膠。

## 參考
基督教新蒲崗潮人生命堂一朵小白花幼稚園

**基督教新蒲崗潮人生命堂一朵小白花幼稚園**係香港一私立非牟利幼稚園，喺黃大仙區新蒲崗康強街32號康強洋樓，1981年創校，1991年由新蒲崗潮人生命堂接辦，2006年9月停辦。呢間幼稚園個名係全港最長學校名之一。

## 參考

## 出面網頁
*
珍珠雞 (點心)

**珍珠雞**係廣東點心嘅一種，由糯米雞演變出來。製法同樣係用荷葉包住糯米，但入面就改為放雞肉碎、豬肉碎、少少蛋黃嘅餡料，蒸熟而成，體積只係糯米雞嘅三分之一至一半。

珍珠雞出現喺1980年代中，由於傳統嘅糯米雞嘅份量比較大，容易飽肚，飲茶嘅客人就會叫少其他點心食，影響收入，有師傅就諗出份量比較細嘅珍珠雞，一籠有兩至三件。家陣香港好多酒樓都淨係會賣珍珠雞而唔賣糯米雞。

## 參考
春宵苦短，少女前進吧！

《**春宵苦短，少女前進吧！**》（）係森見登美彥寫嘅小說，2006年11月出版。故事描述「學長」迷戀嘅「黑髮少女」，每日為咗吸引佢嘅目光而費盡心思。但喺佢哋嘅身邊，重有其他各式各樣風格奇特嘅角色，圍繞喺主角、少女、以及荒誕角色間嘅故事就喺度展開。
冇着底褲

**冇着底褲**係指喺褲或者裙入面，甚至出面都冇着底褲。

## 睇埋
*打底
*裙底風光
*唔戴奶罩
唔戴胸圍

本文介紹關於**唔戴胸圍**嘅若干文化。

喺唔少其他語言當中，對應「唔載胸圍」嘅詞彙（經跨語言超連結參閲），解一種唔打底嘅着衫形式，指某人（幾乎只計女性）對𢆡已經明顯發育，適合着胸圍或其他承托雙乳嘅貼身衣物，不過揀上述嘅種種都唔着，然而有着覆蓋佢哋嘅衫或裙等，並唔係解祼露奶頭（縱使可能半透視顯現）；意譯成粵語，就近似**女人上身真空**。採取呢種行徑者目的各異，例如務求舒服、為咗健康、打扮風格使然……而喺女權主義之中，此舉象徵女權解放。

## 參考
#为什么一些韩国女性不穿胸罩？ - BBC 英伦网
#不穿胸罩，胸部會越來越激凸？運動科學家勸你：放心解放雙峰吧！ - 康健雜誌
#小胸女生冬天穿厚衣可以不戴bra？骨療醫學專家、胸圍專家解答不戴胸圍的好壞處 | ELLE HK

## 睇埋
*真空
*打底
香港鹹書

**香港鹹書**係賣錢書，以前係大人睇得，細路唔准睇嘅公仔書，入面公仔多，有讀者投稿、夫人信箱、肥龍平靚正指南。例如：十隻白老虎、香港87、龍虎X、女人哦尿咁。出版前受香港人神署審批，同埋要入黑色膠袋，出面印兒童不宜。香港鹹書嘅作用好多，例如小朋友學性知識、獨居黃老五打飛機、監獄探監手信。而家上網都有得睇，唔使買。香港鹹書好難生存，轉營造鹹網。
吉之島

**吉之島**（）係日本永旺集團旗下嘅連鎖零售集團，喺日本、香港、中國大陸、泰國開百貨公司同埋超級市場。

## 史
1970年，日本三間超級市場合拼成為**J**apan **U**nited **S**tores **CO**mpany，簡稱**JUSCO**，就係**吉之島**。1990年，集團改名做Aeon，但係旗下百貨零售業務重保留JUSCO呢個名。

## 出面網頁

* イオン | HOME
* AEON Stores (Hong Kong) Co., Limited.
聖公會德田李兆強小學

**聖公會德田李兆強小學**（**S.K.H. Tak Tin Lee Siu Keung Primary School**）係香港聖公會轄下一間政府津貼基督教小學，喺九龍藍田慶田街3號。校長李偉栢，副校長李瑞玲同埋葉綠盈。

## 出面網頁
* 聖公會德田李兆強小學學校網頁
蒸

**蒸**係一種煮食方法。指將經過調味後嘅食品原料放入器皿度，再放入注水嘅蒸具好似蒸籠或鑊，利用熱力將水加熱成蒸汽繼而以蒸汽加熱嘢食令佢成熟嘅過程。中國菜以蒸來烹調嘅食品有：包括肉類，魚類同蛋類為主，蒸豆腐亦成日見到，根據食品原料嘅唔同，可分為猛火蒸，中火蒸同慢火蒸三種。相對於西方通常蒸蔬菜類而好少會蒸肉類菜色。

## 蒸煮嘅優點
*蒸嘅第一優點係喺形成蒸汽嘅水分完全蒸發前可以一直維持食物唔會煮過頭。並且關注飲食健康嘅人士一般都選擇蒸煮多過其他需要大量食油嘅煮法。根據美國農業部喺2007年所做嘅研究中顯示，以煮蔬菜為例，蒸煮導致葉酸（維他命B）嘅流失率大概15%、燙滾（白灼）就流失35%；維他命C喺蒸煮係流失15%、白灼就係25%，其他嘅養分喺兩種烹調法下都有類似嘅流失率。
*蒸可以令容易破碎嘅食物保持完整嘅形狀，例如蒸魚，蒸雞蛋羹。

## 參考
西樓角路

**西樓角路**係香港一街，係荃灣北部幹道。佢全長約莫1.2公里，西至青山公路；東至城門道。

## 鄰近
* 大河道
* 三棟屋博物館
阿羅約

**瑪麗亞·格洛麗亞·馬卡帕加爾-阿羅約**（，），或者叫**阿羅約夫人**，係菲律賓政治人，經濟學家，第14任菲律賓總統（2001年至2010年執政）。

## 履歷
阿羅約生於菲律賓一個政治世家，佢阿爸迪奧斯達多·馬卡帕加爾係1957年至1961年菲律賓副總統同埋1961年至1965年菲律賓總統。

佢喺1964至1966年曾經留學美國，1977至1987年擔任教職。1987年阿羅約出任工業貿易部部長，1992年當選國會議員。

1998年佢夥拍埃斯特拉達，成為第12任菲律賓副總統。2001年埃斯特拉達落台，佢成為第14任菲律賓總統，亦係菲律賓第二個女總統。

## 名譽博士
* 清華大學經濟學名譽博士（2001年1月）

## 攷

## 出面網頁

* Official website 
*House Of Representatives – The 15th Congress – Member Profile
*President Gloria Macapagal-Arroyo official website 
*Reporter's Notebook: Ang Palasyo Reporter's Notebook Special, December 4, 2007 
*Interactive timeline: The life of Gloria Arroyo, by abs-cbnNEWS.com 

類:清華大學名譽博士
馬卡帕加爾

**迪奧斯達多·馬卡帕加爾**（**Diosdado Pangan Macapagal**，）係菲律賓政治人，1957至1961年做第6任菲律賓副總統，1961至1965年做第9任菲律賓總統。

佢係第12任菲律賓副總統兼第14任菲律賓總統格洛麗亞·阿羅約阿爸。

## 出面網頁

* 菲律賓副總統馬嘉柏皋訪問金門 中央社 1960-12-4
*  聽丈夫當選消息馬嘉柏皋夫人喜極親吻 中央社 1961-11-18
陳垣

**陳垣**（）係中國史學家同教育家，喺廣東新會出世。做過輔仁大學、北京師範大學嘅校長。陳垣俾嚴耕望尊稱為「現代四大史學家」之一。

## 學人評價
*舊陣時喺學界有一個講法叫「南北二陳」。南陳係指陳寅恪先生，北陳係指陳垣先生。陳寅恪先生畀陳垣先生嘅著作寫過三篇序言，呢三篇序言畀陳垣先生好高嘅評價。喺三聯書店出版嘅陳寅恪書信集入面可以睇到，陳寅恪用大師來稱呼現代學者嘅凈係陳垣先生一個人。陳寅恪話過：『平生最佩服嘅係王靜安（王國維）先生，其次係陳垣』，亦話：『蓋先生之精思博識，吾國學者。自錢大聽以來，未之有也。』

*法國漢學家伯希和講：『中國近代之世界學者，惟王國維同陳先生兩人』。據梁宗岱話，佢喺一次聚集咗舊都名流學者同歐美人士嘅歡迎伯希和宴會上擔任口譯，席上有人問伯希和：『當今中國嘅歷史學界，你惗邊個係最高嘅權威？』伯希和不假思索地回答：『我惗應推陳垣先生。』

*陳垣嘅學生黃現璠曾經咁講：「我喺日本讀書嘅時候，喺東京帝大遇到兩個教授，和田清同加藤繁。佢哋兩個都好似陳先生咁有大家風範，畀我留低咗好深嘅印象，對我影響都好大。」佢仲補充話：「1949年之前，日本嘅學者，特別係嗰啲名牌大學好似東京帝大同京都帝大嘅教授，......唯獨對顧頡剛先生同我老師陳垣先生，就係讚不絕口。」

*日本京都學派代表人物桑原騭藏講道：『陳垣氏為而家支那史學者中，尤為有價值之學者也。支那雖有如柯劭之老大家，同許多之史學者，然能如陳垣氏之足惹吾人註意者，殆未之見也。』

*黃侃、朱希祖同埋尹言武等偶談及當世史學鉅子都話：『近百年來橫絕一世者，實為門下一人（指陳垣），聞者無異辭。』

## 註

## 出面網頁
*   中國嘅國寶 - 史學大家陳垣
聖公會李兆強小學

**聖公會李兆強小學**（**S.K.H. Lee Siu Keung Primary School**）係香港聖公會轄下一間小學，喺九龍藍田安田街。

## 大事
*喺2003年，聖公會李兆強小學正式開始喺新校舍教書。

## 校訓
非以役人 乃役於人

## 出面網頁
* 聖公會李兆強小學學校網頁
費迪南德·馬可斯

**費迪南德·馬可斯**（，）係菲律賓政治人，第10任菲律賓總統（1965年至1986年），第3任菲律賓總理（1978年至1981年）。

馬可斯當初因主張經濟同埋社會改革而上台，但佢本人就喺之後擔任總統期間，以實行腐敗嘅裙帶資本主義，同埋政治打壓嘅集權主義統治而響朵。1983年，佢嘅政敵阿基諾由美國返嚟菲律賓就喺馬尼拉國際機場畀人暗殺，馬可斯被質疑係幕後主腦。1986年，因為選舉舞弊搞到大型示威（人民力量革命）而被迫流亡美國夏威夷州，直到死。

佢個仔小馬可斯喺2022年當選做菲律賓總統。
食油

thumb|200px|橄欖油
thumb|200px|橄欖油

**食油**係純化後供煮食用嘅動物或植物油脂，喺室溫中呈液態或固態。

成日見嘅食油多數係植物油，通常用油料作物嘅種子經壓榨或萃取獲得。包括粟米油、花生油、橄欖油、芥花籽油、葵花籽油、大豆油、芝麻油、米糠油、葡萄籽油、棕櫚油等。

動物油就包括豬油、烤鴨油、牛脂、魚肝油、雞油、深海鮫肝油、魚油、臭鼬油、鯨油、鱷魚油、鴯鶓油等。
何敏嘉

**何敏嘉**（）係香港護士、香港立法會前議員。配偶叫做嚴清秀。
## 出面網頁

*
鄧兆棠

**鄧兆棠**（DR. **TANG Siu Tong**，）係香港醫生、元朗廈村新圍原居民。

鄧兆棠亦係香港立法會前議員、元朗區議會主席、港事顧問、香港特別行政區第一屆政府推選委員會委員、博愛醫院永遠顧問、前主席、市政服務上訴委員會委員、行政上訴委員會委員、香港大學校董會成員、古物諮詢委員會成員。

1980年至1991年做元朗區議員。1986年至1988年做區域市政局議員。1992年至1995年做立法局議員（睇埋吳明欽）。1997年至1999年做臨時區域市政局議員。1996年至2004年做臨時立法會議員、立法會議員。2005年起做第十屆、十一屆全國政協委員。元朗青年商會創會會長（1977年）。

鄧兆棠本身係註冊西醫，喺元朗區開醫務所。元朗公立中學畢業，又係元朗公立中學校友會嘅永遠名譽會長。

## 個人榮譽
*  非官守太平紳士（1986年6月2號）
* 銀紫荊星章（2007年）

## 部分公職

* 民建聯第10屆監察委員
* 元朗大會堂管理委員會醫事顧問

## 睇埋
* 元朗公立中學校友會鄧兆棠中學

## 攷

## 出面網頁
* 
* 鄧兆棠醫生 DR. TANG SIU TONG - 元朗診所 - 香港醫生網 Hong Kong Doctor | 健康生活平台
* 鄧兆棠醫生-元朗外科醫生- 新界 - finddoc.com
* Dr Tang Siu Tong - 外科鄧兆棠醫生 - Adamcheck.com
* 鄧兆棠醫生 DR TANG SIU TONG - 醫德網
鄧兆尊

**鄧兆尊**（）係香港藝人，籍貫廣東順德，已故粵劇名伶鄧永祥（新馬師曾；祥哥）同太太洪金梅（祥嫂）嘅大仔。

## 屋企
* 阿爸鄧永祥
* 阿媽洪金梅
* 阿妹鄧小艾
* 細佬鄧兆榮

## 學歷
* 聖若瑟書院
* 玫瑰崗學校
* 加拿大約克大學

## 演出作品

### 電視劇（無綫電視）
* 1999年：千里姻緣兜錯圈
* 2009年：古靈精探B

### 電視劇（ViuTV）
* 2018年：VR驅魔人 飾 基金佬（第1集）

### 電視節目（ViuTV）
* 2017年：總有一件喺左近 第9集嘉賓
* 2018年：總有一瓣喺左近 第30集嘉賓
* 2019年：點相 第13集嘉賓
* 2021年：調查男女 第11集嘉賓
* 2021年：造美人 第7-8集嘉賓
* 2022年：拆你個夢 第9集嘉賓
* 2023年：生仔唔該考個牌 第3集嘉賓
* 2024年：唔鹹唔淡香港指南 第8集嘉賓

### 電影
* 1994年：倫文敘老點柳先開        
* 1994年：國產零零漆
* 2006年：春田花花同學會
油

**油**（）係由一種或多種液態嘅碳氫化合物組成。佢有疏水性嘅特性，係好多同水溝唔埋液體嘅總稱。而可以溶喺油嘅物質都具有親油性，一般唔溶喺水。

油同水可以喺乳液，例如奶度短時間內比較均勻噉混合。但係乳液係亞穩定嘅狀態，時間耐咗又會重新分為油同水兩個相態。

## 簡介
油由一種或多種液態嘅碳氫化合物組成（矽油有好大部分由矽氧化合物組成），同醇、酮同醚等碳氫化合物嘅分別在於油嘅組成部分冇極化。同脂肪嘅分別在於組成油嘅化合物嘅分子長度同分子之間嘅連接比較細。

## 油嘅種類
油係多種極之唔同嘅物質嘅日常統稱，因此佢嘅分類並唔系統，人一般按佢嘅來源、用途等分類。

### 生物油
化學上生物油屬甘油，佢哋同脂肪嘅分別在於佢哋嘅熔點比脂肪低。

好多植物油都係用來食（例如菜油、向日葵油、橄欖油等）。

動物油中用作食用油嘅相對來講比較少（例如魚肝油），動物油同脂肪嘅區分亦唔係好明確。此外動物油重被用喺工業中做潤滑油、番梘等。

### 精油
精油係易揮發嘅、有芳香氣味嘅植物油（例如玫瑰油），常用喺化妝品度。

### 石油
石油主要係喺地下開採出來嘅油，佢主要組成部分係烷烴。大自然中嘅原油大多數含有雜物，除少數例外（例如利比亞嘅原油）都含有比較多嘅硫同第啲物質。

礦物油係有機化學工業非常重要嘅原材料。礦物油提煉後亦係目前世界上最重要嘅能量原材料。作為取暖用油、汽油、柴油同重油，佢係今日文明嘅保障。此外礦物油嘅產品重用來做潤滑油。

### 矽油
矽油係由矽同氧組成嘅半有機嘅高分子同非均相高分子化合物。佢哋嘅優點係唔易氧化，唔易受溫度同其它因素影響。矽油除咗被用作潤滑劑外重喺化妝工業被大量使用。

## 用途
* 潤滑劑
* 燃料
* 液壓油
* 化工業原料
* 熱容
許長青

**許長青**（），廣東揭陽普寧人，係香港立法會第一、二屆進出口界功能界別議員。2005年因腎癌病逝，終年62歲。

## 個人榮譽
* 非官守太平紳士（2001年）
* 銀紫荊星章（2004年）

## 參考

## 出面網頁

* 

類:祖籍揭陽
燉蛋

**燉蛋**係一類燉製而成嘅蛋類食品，係將蛋同其他材料溝埋再隔水燉製而成，有甜品或鹹小食兩種，中式甜燉蛋係用雞蛋（蛋白同蛋黃）、牛奶同糖燉製而成，凍食、熱食都得。日本嘅鹹燉蛋叫做茶碗蒸，朝鮮半島嘅鹹燉蛋叫做雞卵蒸。

法國嘅焦糖燉蛋雖然喺中文譯成「燉蛋」，但佢係以焗嘅方法製成，而唔係燉蛋。
嘉興

**嘉興**（，吳語：/gᴀɕiŋ/，英文：Ka Shing、Jiaxing）係中國一城，佢係浙江省下一地級市，叫嘉興市。

嘉興喺浙江東北，長江三角洲杭嘉湖平原嘅腹地，北係太湖，東係上海，南去到錢塘江，西係湖州，京杭大運河喺中間流過。

## 歷史
嘉興係馬家浜文化嘅發源地，早喺7,000年前嘅新石器時代，就有先民住喺度。春秋嗰時叫長水同槜李，當時吳越兩國就喺度鬼打鬼。

1921年8月，中國共產黨第一次全國代表大會嘅最後一日就係喺嘉興南湖一隻船上面搞，中國共產黨就係咁嚟。

## 飲食
五芳齋粽子、南湖菱、余新蝸牛同埋西塘八珍糕等係嘉興嘅特色小食。

## 地方話
嘉興話，又叫閒話，屬吳語，係嘉興最多人講嘅語言。歸杭湖嘉小片。即杭州、湖州同埋嘉興。嘉興話唔同其他地方嘅吳語。好多時都係越濃軟語。以尖團音為主。同啲吳儂軟語就唔似咁樣。例如：外婆叫阿婆，打雷叫行雷。講嘅說話又似上海話多啲。
古明華

**古明華**（），花名「古佬」，係香港無綫電視前演員同配音員。

1990年，古明華喺香港演藝學院戲劇學院畢業，之後做過香港話劇團成員。1990年代成為無綫電視藝員，2000年代開始兼任自由身配音員，2010年1月加入無綫電視配音組，2013年7月退出配音界。

## 演出

### 電視劇（無綫電視）
* 1999年：《茶是故鄉濃》
* 2000年：《廟街·媽·兄弟》
* 2001年：《酒是故鄉醇》
* 2002年：《無頭東宮》
* 2005年：《秀才遇著兵》
* 2006年：《女人唔易做》
* 2006年：《法證先鋒》
* 2006年：《肥田囍事》
* 2007年：《同事三分親》
* 2008年：《法證先鋒II》
* 2008年：《學警狙擊》
* 2009年：《畢打自己人》
* 2009年：《古靈精探B》
* 2010年：《秋香怒點唐伯虎》
* 2011年：《女拳》
* 2011年：《洪武三十二》
* 2011年：《誰家灶頭無煙火》
* 2011年：《法證先鋒III》
* 2012年：《衝呀！瘦薪兵團》
* 2012年：《巴不得媽媽...》
* 2012年：《愛·回家》
* 2012年：《雷霆掃毒》
* 2013年：《On Call 36小時II》

### 電視劇（HOY TV）
*2025年：《我愛九龍城》 飾 麥光

### 電影
* 1994年：《國產凌凌漆》

### 節目演出（ViuTV）
*2020年：《中佬唔易做》（第5-8集演出）
*2021年：《家務戰場》（主持）
*2021年：《克服他她它》（第11-12集嘉賓）

## 出面網頁
* 
* 
* 
* 
* 

類:前無綫電視男藝員
滴露

**滴露**（**Dettol**）係Reckitt Benckiser公司生產嘅一系列個人衛生用品嘅牌子。主要成份加入對氯間二甲苯酚有助抗菌，但唔會對人體有害。有助全方位抗菌同埋基本衞生。
迪比亞路

**迪比亞路**（**Alessandro Del Piero**，）係意大利一足球員，司職前鋒，2012年9月起效力澳洲職業足球聯賽球隊悉尼FC。

## 出面網頁
*
丹羽宇一郎

**丹羽宇一郎**（）係日本企業家同外交官。佢係1960年安保鬥爭時學生運動嘅先鋒領袖。

平成22年（2010年），畀新上任日本首相嘅菅直人任命做駐華大使。成為首位以民間人身份被任命為駐華大使。

平成24年（2012年）9月，日本政府決定任命西宮伸一接替佢做駐華大使。依照外務省嘅規定，佢應該喺40日之內，亦即係2012年10月中之前完成離任手續，冇諗到西宮伸一喺9月16號突然過身，日本政府於是暫且將佢嘅任期延長一個月，直至同年12月。

## 出面網頁
世界警察消防運動會

**世界警察消防運動會**（香港稱為**世界警察及消防大賽**；英文**W**orld **P**olice and **F**ire **G**ames，縮寫**WPFG**）係一個兩年一度嘅國際性運動賽事，參賽者都係全球各地現役或退休執法人員同埋消防員，以亞洲嚟講，香港警務處係家陣唯一嘅參加組織。主辦單位世界警消運動會聯盟係美國「加州警察運動聯盟」嘅其中一個部門。

世界警察消防運動會舉辦大概60種運動項目（近80個小項目），包括釣魚、摔角及手槍射擊等。參賽者大概有1萬名，略少過夏季奧林匹克運動會，但就多過英聯邦運動會。

## 歷屆 WPFG 舉行地點
* 2015年：美國維珍尼亞州費爾法克斯縣 http://2015wpfg.com
* 2013年：北愛爾蘭貝爾法斯特 http://www.2013wpfg.com
* 2011年：美國紐約市 http://www.2011wpfg.org
* 2009年：加拿大大溫哥華區域 http://www.2009wpfg.ca
* 2007年：澳洲阿德萊德
* 2005年：加拿大魁北克
* 2003年：西班牙巴塞隆拿
* 2001年：美國印第安納波利斯
* 1999年：瑞典斯德哥爾摩
* 1997年：加拿大卡加利
* 1995年：澳洲墨爾本
* 1993年：美國科羅拉多斯普林斯
* 1991年：美國加州孟菲斯
* 1989年：加拿大溫哥華
* 1987年：美國聖地牙哥
* 1985年：美國加州聖荷西

## 參考、註釋
宮本雄二

**宫本雄二**（）係日本外交官，2006年至2010年做日本駐華大使。「知華派」代表人物之一。

## 屋企
* 老婆宮本明子
* 有一仔一囡
西宮伸一

**西宮伸一**（）係日本外交官，做過外務省外務審議官。

2012年9月11號，日本政府召開內閣會議，決定任命西宮伸一接替丹羽宇一郎做駐華大使，準備10月上旬到北京履新。兩日後日本時間上晝8點46分左右，西宮伸一喺東京都澀谷區路邊倒地昏迷，送去醫院搶救，至三日後上晝病逝，終年60歲。

## 攷
林保怡

**林保怡**（，）係香港消防員、警察、歌手、電視劇演員、電影演員。

## 演出

### 電視劇（[[ViuTV]]）
*2016年：《綠豆》 飾 大衛
*2019年：《仇老爺爺》 飾 搭檯司機（第5集）
*2020年：《歎息橋》 飾 李子勇（Thomas）

### 電視劇（[[無綫電視]]）
*1992年： 《大時代》飾 陳滔滔
*1994年： 《壹號皇庭III》飾 李世宏
*1995年： 《壹號皇庭IV》飾 方偉豪（Kelvin）
*1997年： 《壹號皇庭V》飾 方偉豪（Kelvin）
*1997年： 《鑑證實錄》飾 曾家原（大佬原）
*1998年： 《妙手仁心》飾 黎國柱（Henry）
*1999年： 《鑑證實錄II》飾 曾家原（大佬原）
*2000年： 《新鮮人》飾 方家輝
*2000年： 《妙手仁心II》飾 黎國柱（Henry）
*2002年： 《彩色世界》飾 張家發（發仔）
*2003年： 《智勇新警界》飾 方瓦仔
*2004年： 《金枝欲孽》飾 孫白颺（孫大人）
*2005年： 《奪命真夫》飾 羅理浩（Leo）
*2005年： 《妙手仁心III》飾 黎國柱（Henry）
*2005年： 《隨時候命》飾 葉青雲（Benjamin）
*2006年： 《火舞黃沙》飾 閻萬曦（閻老闆）
*2006年： 《刑事情報科》飾 鍾信（Tony）
*2008年： 《珠光寶氣》飾 高長勝（Calvin）
*2010年： 《掌上明珠》飾 何祥興
*2010年： 《讀心神探》飾 姚學琛
*2011年： 《九江十二坊》飾 宋正堯（梁正堯）
*2011年： 《天與地》飾 劉俊雄（Joe、鼓佬）
*2025年： 《刑偵12》飾 丁洛風

### 電影
*2023年：《毒舌大狀》 飾 陸定衡

### 節目演出（ViuTV）
*2023年：《爆谷一周》（第二輯） 第20集嘉賓

## 註

## 參考

## 睇埋
*劉俊雄
*Sober Band
餐叉

**餐叉**係一種日常西式食具，幫人將嘢食放入口度，亦可以喺煮食或切嘢食嗰時抓住嘢食，唔畀嘢食郁。餐叉一邊畀人握住，另一邊有二至四條分支，用來插入或拮住嘢食。雖然呢種工具易用過筷子，但只喺西方較為普及，喺東方人大多數人亦淨係用筷子做食具，因東方人習慣用夾嘢食而唔係拮嘢食嘅方式進食。
正太腔

**正太腔**係指鍾意啲少年嘅人。呢個詞來自日本嘅動漫「鐵人二十八號」嘅角色金田正太郎。曾經有位女人喺雜誌上嘅「Lolicon」女性版企畫問應該點樣稱呼愛少年嘅人，呢個詞就誕生咗。

## 歷史上嘅正太腔
歷史有大把正太腔嘅啲人。譬如漢朝嘅漢哀帝，「斷袖」呢個詞正正係來自哀帝同侍童董賢嘅戀愛關係。
印度河文明

**印度河文明**時期，又叫**哈拉帕文明時期**，係指世界四大文明之一嘅古印度，約莫公元前3300年到前1300年嘅文明。

## 印度河流域文明
印度河流域文明發生晏過兩河流域文明、尼羅河流域文明，但係早過商朝。考古專家喺印度河流域搵到摩亨佐達羅同埋哈拉帕兩個古代城市遺址，搵到好多石器、青銅器同農作物遺迹，同時出土好多印章，但係印章上面嘅文字到呢家都無人解讀到，甚至確定唔到渠究竟係文字定係圖象符號（印度河文字）。估計城市人口都喺4萬之上。

兩個城市嘅中心都有一個人工堆成嘅土墩，用來衞城。喺呢個土墩上面建有大穀倉，對於佢嘅居民來講，呢個就好似而家嘅中央銀行。城市建築以衛城為中心呈網格狀分佈，有市政建築、場集、作坊、儲存區、民居同埋神廟。每座民居都圍住個院，有幾個房、一間廁所同一口水井。喺摩亨佐達羅嘅衞城上造咗一個大浴池，有私人浴池、會所等。

## 文化
印度河流域嘅農民種大麥、小麥、棉花、瓜同椰棗。佢哋重養象同埋水牛喺田入面做嘢。呢道有好多手藝精湛嘅製陶人，佢哋用陶輪做陶器，呢個喺嗰時係一項嶄新技術。哈拉帕人用石器，重用青銅做刀、武器、碗同埋雕像。佢哋建立咗發達嘅廢物處理系統，包括有蓋板嘅排水系統同埋倒垃圾嘅斜槽。

留低印度河流域文明嘅居民主要係當地嘅白印度人。家下啲人重解讀唔到佢哋嘅文字。佢哋同蘇美爾城市嘅居民做生意，亦同印度以及中亞部落嘅人做生意，呢個地區同蘇美爾嘅文明好似。印度河文明持續咗800年，重未有人知佢點樣完，但係有幾種講法：河水泛濫、瘟疫、貿易、經濟或國內秩序崩潰等等，甚至有核武戰爭嘅講法。
安迪威廉斯

**安迪威廉斯**（，）係美國流行樂歌手，擅長鄉村音樂、爵士樂、輕音樂，主唱過好多膾炙人口嘅電影主題曲。2012年9月25號死於膀胱癌。

## 歌

* （1961年電影《珠光寶氣》歌）
* （1970年電影《愛情故事》歌）

## 出面網頁

* Andy Williams Official Site
* BBC專訪

類:美國男歌手
類:流行歌手
艇仔粥

**艇仔粥**係一種廣東粥。最先來自廣州荔灣西關一帶，原本係一啲水上人家用小艇（廣州話俗稱「艇仔」）喺荔枝灣河面經營販賣，所以叫「**荔灣艇仔粥**」，據講係由魚生發展出來。艇仔粥嘅主要配料有海蜇、豬皮、土魷、魚片、豬肚、油炸鬼、花生、蔥花。艇仔粥以粥滑軟綿、芳香鮮味聞名。而家喺廣州、香港、澳門以至海外各地嘅廣東粥品店，艇仔粥都係必備嘅食品。艇仔粥喺行內術語叫「**一彎**」。

傳統嘅廣州人認為艇仔粥要喺艇上面食，並以河水煮成嘅粥水先有風味，而家用嘅自來水唔及以前。而家傳統做法嘅艇仔粥已經買少見少，廣州黃埔區仍然有一老人喺佢漁艇上以傳統做法賣粥。受到環境所限，廣州最後嘅艇仔粥已差唔多消失。

七十年代喺廣州人民南路，南方大廈對出珠江邊，仍然有艇仔粥食。

## 參考
*黄埔古港艇仔粥！
司徒夾帶

**司徒夾帶**係Umovie嘅虛擬人物，由媒體製作公司老闆陳學鳴（1982年7月15號－）同模特兒岑紫生飾演呢個角色。其後陸續推出唔同主題嘅短片，例如：偷食總司令、放學DSE、讀新聞等。有時重會有模特兒或名人參與客串演出。例如：王維基、黃美琪等。

## 人物介紹
佢個名係出自「夾帶私逃」一詞，加上佢個造型，實為影射玄學家司徒法正。司徒夾帶佢喺UMOVIE嘅短片中出現。

## 歷史
佢最早出現喺2007年嘅《搵鬼訊》第一輯：招魂飯局，角色叫做黃兒嬉。佢喺2009年嘅搵鬼訊先改名叫做司徒夾帶。

## 演出
### 電視劇（[[ViuTV]]）
*2023年：《和解在後》 飾 中學老師李Sir（第7集）
### 電視節目（[[ViuTV]]）
*2016年：《總有一隻喺左近》第1集嘉賓
*2016年：《真PK》第35集嘉賓
*2018年：《Daddy Kingdom》第9集嘉賓
## 攷
皮蛋瘦肉粥

係一種喺中國廣東成日見到嘅粥，以切成細塊嘅皮蛋同鹹瘦肉做配料。皮蛋瘦肉粥喺香港好受歡迎，所有粥麪專門店同中式酒樓都幾乎一定有呢種粥供應。不過，唔同餐廳嘅煮法都有啲唔同：有啲用攪碎咗嘅豬肉，亦有用切成絲嘅豬肉。採用唔同嘅瘦肉，會為粥帶來唔同嘅口感，但味道就差唔多。喺中國本土，有人會喺食之前加上香油（麻油）同葱花，喺香港就會加葱花或者薄脆。

另外，亦有喺皮蛋瘦肉粥演變而成嘅皮蛋肉片粥，用咗新鮮嘅肉片，而唔係醃過嘅鹹瘦肉做配料。

## 材料
（建議）
* 主料：皮蛋2個、豬瘦肉餡（切成絲或攪成肉碎）300克 
* 輔料：稻米50-100克、薑絲、葱、油菜 
* 調料：食鹽、雞精、料酒、胡椒粉、食油、清水

## 煮法
唔同嘅場合有唔同嘅煮法。喺大牌檔或者粥麪專門店，通常店主都會喺店度煮好一大鍋粥，叫做粥底。煮嗰時只要將主料準備好放入碗度，再倒上滾熱辣嘅熱粥就上得枱。但喺屋企煮嘅話，就建議用成塊豬肉，加鹽腌幾個鐘。米同水煮滾，豬肉連鹽加。煲三個鐘頭以上，等到豬肉變得鬆化，一壓就散。加入皮蛋滾一滾就得。

## 秘訣
煮粥時加入少少腐竹碎或煮溶嘅腐皮水，可以令粥變得更綿滑。

## 暱稱
### 香港
* 「皮蛋瘦」
扶綏

**扶綏**（綏讀需，；）係中國廣西壯族自治區崇左市轄下嘅一個縣。面積2836平方千米，人口44萬，其中壯族人口35.7萬，大概佔咗成個縣總人口嘅82%（2010年）。郵政編碼532100。縣人民政府喺新寧鎮。

## 行政區劃

下轄8個鎮、3個鄉：
*鎮：新寧鎮、渠黎鎮、渠舊鎮、柳橋鎮、東門鎮、山圩鎮、中東鎮、東羅鎮。
*鄉：龍頭鄉、岜盆鄉、昌平鄉。

## 民族
扶綏係多個民族嘅生活地，有壯族、彜族、白族、傣族、苗族、回族、傈僳族、拉祜族、佤族、納西族、瑤族、藏族、景頗族、布朗族、布依族、阿昌族、哈尼族、錫伯族、普米族、蒙古族、怒族、基諾族、德昂族、水族、滿族、獨龍族等民族。

## 自然資源
*國家保護珍貴植物：刺孢蘇鐵（一級）、七指蕨、梘木、樟木（二級）等。
*國家保護珍貴動物：有國家一級保護動物白頭葉猴、黑葉猴、雲豹、林麝、蟒蛇等30種。重有世界最大種群白頭葉猴，所以有「世界白頭葉猴之鄉」之稱。
*化石資源：有世界最高大蜥腳類恐龍化石，所以有「恐龍化石之鄉」之稱。

## 物產
*礦產：煤、鐵、錳、鋁、鋅、鈷、鎳、方解石、石灰巖、重晶石、水晶、大理石、硫化汞（朱砂）等20多種。
*農產品：甘蔗、水稻、玉米、花生、木薯、瓜菜、剑麻等。有「中國甘蔗之鄉」、「中國剑麻之鄉」之稱。
*土特產品：龍眼、荔枝、柑橙、芒果、香蕉、西瓜。
*養殖產品：龜、鱉、蛇、鴿。

## 旅遊景點
*金雞巖景區
*恐龍公園
*大九重山水生態旅遊區
*歸龍潭旅遊風景區
*左江崖壁畫
*左江風景區
*黃現璠故居

## 民俗節日

### 壯族節日
* 春社（農曆二月初二）
* 秋社（農曆八月初八）
* 掃墓節（農曆三月初三）
* 三月三歌節（農曆三月初三）
* 麥熱節（佛浴節、牛魂節，農曆四月初八）
* 鬼節（農曆七月十四）
* 豐收節（十成節、九成節，農曆十月）

### 各族
* 文化觀光美食節
* 廣場文化蕓術節

## 名人
*吳凌雲（？ － 1863），壯族。清朝反清起義嘅首領。
*黃現璠（1899 － 1982），壯族。中國現代民族學嘅奠基人。
*吳西（1903 － 2005），壯族。中國人民解放軍嘅少將。做過中國人民解放軍海軍後勤部嘅副政委。
*謝鶴籌（1908－1988），壯族。做過國家民委嘅副主任。
*陸地（1908－2010），壯族。作家。做過廣西作家協會主席同埋廣西文聯嘅主席。
*甘苦（1924－1993），壯族。做過全國人大常委會嘅副委員長。

## 註
 

## 出面網頁
* 扶綏縣人民政府網
武鳴

**武鳴**（；），喺中國廣西，係南寧市轄區。面積3378平方千米，人口67萬。郵政編碼530100。區人民政府喺城廂鎮。

武鳴雙橋鎮嘅壯話係中國壯話嘅標準音。

## 行政區劃
下轄13個鎮：

*鎮：城廂鎮、兩江鎮、馬頭鎮、陸斡鎮、羅波鎮、太平鎮、雙橋鎮、甘圩鎮、寧武鎮、鑼圩鎮、仙湖鎮、府城鎮、靈馬鎮。

## 出面網頁
* 武鳴區人民政府網
隆安縣

**隆安縣**係中國廣西壯族自治區南寧市轄下一個縣。面積2277平方千米，人口37萬。有壯、漢、瑤等12個民族，壯族人口佔成個縣總人口嘅95%。郵政編碼532700。縣人民政府喺城廂鎮。

## 行政區劃
下轄6個鎮、4個鄉：

*鎮：城廂鎮、南圩鎮、雁江鎮、那桐鎮、喬建鎮、丁當鎮。
*鄉：古潭鄉、都結鄉、布泉鄉、屏山鄉。

## 出面網頁
* 隆安縣人民政府網
New Routemaster

**New Routemaster**，原名**New Bus for London**，係一款由英國倫敦前市長約翰遜提倡，專為倫敦設計嘅雙層巴士，由Wright Group造，2011年亮相。

## 發展
喺2007年，當時2008年倫敦市長選舉保守黨候選人約翰遜提出「新Routemaster」嘅構思，佢話如果佢當選就會將市內靈活性同埋安全性等方面受到批評嘅掛接巴士淘汰，並以「新Routemaster」取代。由於呢款車係由約翰遜提倡引入的，所以又被俗稱為**Borismaster**或**Boris Bus**。

約翰遜當選倫敦市長之後，喺2008年7月舉辦一個「新Routemaster」設計比賽，結果喺同年12月公佈，而當選作品就交咗畀啲巴士生產商，畀佢哋製作最終設計用嚟投標用。

冇耐之後，管理倫敦交通嘅Transport for London開展設計同建造新車嘅招標程序，並喺2009年5月22號正式邀請六間巴士生產商（包括亞歷山大丹尼士、EvoBus、Hispano Carrocera、Optare、Scania同埋Wright Group）去傾合約。2009年12月23號Transport for London宣佈新巴士會由Wright Group出。

2010年5月17號約翰遜同埋Transport for London局長Peter Hendy公佈由Transport for London、Wright Group同埋Heatherwick Studio炮製嘅New Bus for London最終設計。而佢嘅實物模型就喺2010年11月亮相，並喺倫敦運輸博物館展出。

第一架行得走得嘅New Bus for London喺2011年出廠，專係用嚟做測試，2011年5月開始試車。樣辦車喺2011年12月亮相。

## 設計
New Routemaster有前中後三隻門，兩條樓梯就分別喺司機位後面同埋車尾，其中尾門、後樓梯連車尾平台嘅設計概念就係源自AEC Routemaster，尾門喺售票員休息期間可以閂埋。巴士全長11.23米，2015年出咗一架較短身、長大概10.5米嘅版本。

架車係柴油／電力混能巴士，配康明斯ISBe四氣缸引擎同埋西門子混能驅動系統。連樣辦車在內頭272架付運嘅New Routemaster，除咗其中5架係原裝試用歐盟六型引擎之外，其餘都係配歐盟五型引擎。其後付運嘅New Routemaster都係配歐盟六型引擎。

喺運作期間，New Routemaster嘅一啲設計受到抨擊。喺2015年，傳媒報導話有多架New Routemaster嘅電池彎咗，淨係可以用引擎行車，結果要換過隻改良咗嘅電池；車廂嘅冷風機亦應付唔到需要，大熱天時車廂好翳焗，結果Transport for London決定使錢加返啲開得嘅窗。其後再有New Routemaster因為輔助轉向系統問題同埋行車期間隻尾門無端端開咗而要召回。

## 訂單
Transport for London首先引入8架New Bus for London樣辦車，編咗畀Arriva London公司去行倫敦巴士線38。第一架喺2012年2月27號開始行，而另外7架亦喺同年陸續投入服務。

喺2012年倫敦市長選舉，New Bus for London成為政治議題，爭取再做倫敦市長嘅Ken Livingstone話如果佢當選就唔再引入New Bus for London，而Boris Johnson就話如果佢連任到就會喺2016年及之前引入多600架New Bus for London。Boris Johnson連任之後，Transport for London喺2012年9月宣佈引入多600架New Bus for London，全部會喺2016年前交貨，每架賣£354,500。新車會由Transport for London擁有，並租畀唔同嘅巴士公司行倫敦中央區嘅巴士線。Transport for London喺2014年訂多200架，後修訂為197架；2016年再訂多195架，令總數增至1,000架。

呢啲車由2013年6月開始陸續投入服務，家陣有New Bus for London/New Routemaster行嘅巴士線有：

2013至2014年，英國政府借咗頭三架New Bus for London做環球宣傳，第一架去美洲同埋亞洲，第二架去歐洲大陸，而第三架就去香港同埋新加坡。

2016年簡世德接任倫敦市長之後，Transport for London先決定終止所有New Routemaster嘅售票員服務，隨後再宣佈唔會再引入New Routemaster，慳返啲支出。最後一架New Routemaster喺2017年底出廠。

## 後續設計
2015年，Transport for London開始向唔同車廠提出，設計揉合New Routemaster元素，但係配雙門、單樓梯嘅車身。

家陣已經發佈嘅設計包括：
*亞歷山大丹尼士Enviro 400H City，係亞歷山大丹尼士Enviro 400MMC其中一個版本。另外亦有柴油版Enviro 400 City同埋Scania底盤天然氣版Enviro 400 CBG City。
*Wright SRM，可以配富豪B5LH底盤。

兩款車身都可以畀倫敦以外嘅巴士公司選購。

## 參考

## 出面網頁
* New Routemaster－Transport for London
* Wright Group對New Bus for London嘅產品介紹
承德路

**承德路**係臺灣臺北市幹道之一，南北向，一共七段，係臺北市通去士林、北投同埋淡水嘅要路，車流量好大。
松江路

**松江路**係台北市主要南北向馬路之一，屬雙向道路，唔分段，北接圓山交流道，南接新生南路。
大瀝

**大瀝鎮**（）係中國廣東省佛山市南海區一個鎮，位於南海區中部，東面同廣州市荔灣區接壤，南面係佛山市禪城區，西面係南海獅山鎮，係廣州到佛山嘅必經之地，所以又叫「廣佛黃金走廊」。

佢面積125.77平方公里，人口27萬，外來人口24萬。下轄黃岐、鹽步、大瀝3個片區，大瀝係有色金屬名鎮，鹽步係內衣名鎮，黃岐嘅商貿業非常發達。
小藍企鵝

**小藍企鵝**（學名：**'）係依家體型最細嘅[[企鵝]]，同其他常見企鵝好唔同，佢哋有全身[[羽毛]]都係[[藍色]]，所以叫做**小藍企鵝'''。佢哋多數喺南澳洲同埋紐西蘭嘅海岸出沒，亦有人喺智利見過佢哋。

小藍企鵝通常高43厘米，重1千克左右。小藍企鵝會獵食魚類、魷魚同埋其他小型水生動物，因為佢哋潛水嘅範圍好大。同大部份海鳥一樣，小藍企鵝壽命好長，平均6.5歲，根據鳥類環志記錄，到依家為止人類所知最長命嘅小藍企鵝可以生存到廿歲。

## 圖

File:Little Penguin-Sydney.jpg|小藍企鵝
File:Little Penguin chick.jpg|巢中幼鳥
File:Eudyptula minor Melbourne.jpg|小藍企鵝
成世光

**成世光**（，）係天主教會主教。1915年9月15號喺山西孝義出世，1960年7月25號祝聖為主教，1957年接任台中市衛道中學校長，1966年6月7號任台南教區主教，1969年到1970年兼任嘉義教區署理主教。1990年12月3號榮休，由台中主顧傳教修女會照料晚年。2012年8月23號喺台中榮民總醫院死，享壽97歲。

## 攷
成世瑄

**成世瑄**，字師薜，號蘭生，貴州石阡人，大清政治人、進士出身。

嘉慶二十二年（1817年）丁丑科進士，二甲六十五名，選翰林院庶吉士，散館授編修，官至江寧布政使。著有《西湖鑒影圖題詠》。

## 攷
* 《明清貴州七百進士》，厐思純，貴州人民出版社，ISBN 7221069026
國王企鵝

**國王企鵝**（學名：**）係企鵝入面體型第二大嘅品種，僅次於帝王企鵝。成年嘅國王企鵝約莫高90厘米，重11到15千克。全世界大概有400萬隻國王企鵝左右，分為兩個亞種（*A. p. patagonicus*同埋*A. p. halli*），依家種群數量重繼續加緊。
步步驚心 (電視劇)

《**步步驚心**》（）係中國大陸一齣清裝講穿越時空嘅電視劇，改編自同名小說。2010年12月6號喺上海開拍，2011年3月22號殺青；2011年9月10至29號喺湖南衛視首播。

## 主要演員
*劉詩詩
*吳奇隆
*鄭嘉穎
*袁弘
*林更新
*劉心悠

## 製作人員
* 原著：桐華
* 總導演：李國立
* 製片人：蔡藝儂
* 編劇：王莉芝
* 執行導演：吳錦源、林玉芬、鄧偉恩
* 剪輯：謝嘉榮
* 特效：許漢堅
* 武術：陳偉滔
* 美術：何建聲
* 造型：陳顧方
* 髮型：仇小梅
* 化妝：盧瑞蓮
* 劇照：晏斐

## 攷

## 出面網頁
* 步步惊心全集高清在线观看_电视剧库_金鹰网
* 中視八點『步步驚心』每週一至週五晚間八點~吳奇隆、劉詩詩帶您一步步穿越清宮秘史！
* 《步步惊心》Scarlet Heart
關山

**關山**（）原名**關伯威**，滿族人，遼寧瀋陽出世，係1960年代香港國語片男演員，藝人關之琳嘅阿爸。2012年10月1號，佢患咗肺癌而與世長辭。

## 電影作品

## 參考

類:瀋陽人
一生為奴

《**一生為奴**》（）係一齣中華人民共和國電視劇，2006年3月26號起喺四川電視台峨眉電影頻道首播，一共40集。

齣劇通過恭親王奕訢一生，由道光三十年（1850年）至光緒二十四年（1898年），史詩式噉反映晚清嘅國運、宮廷嘅鬥爭。劇入面嘅奕訢喺位人材，將早期反派肅順捉拿處決之後，同慈禧太后角力。

香港無綫電視買咗齣劇之後，由2007年4月26號起星期一至星期五夜晚22:35至23:05喺翡翠台播出，點知播出後收視唔理想，於是調咗去逢星期六同埋星期日下晝15:30至16:25播出，每次播兩集，但係收視都唔見起色。6月24號，無綫電視腰斬齣劇，停播前一共35集。

## 主要演員
* 陳寶國
* 袁立
* 王艷
* 王剛
* 秦焰
* 宋佳
* 馮紹峰

## 外部參考
* 一生為奴‧主頁，無綫電視
回家的誘惑

《**回家的誘惑**》（）係一齣中國大陸電視劇，改編自韓劇《妻子的誘惑》，由秋瓷炫（大韓民國）、李彩華（香港）、淩瀟肅等主演。

齣劇2010年6月開拍，9月25號喺上海殺青。喺湖南衛視首播時收視火爆，雄霸同期全國收視冠軍寶座，最高收視率高達5.19%，收視份額更高達26.7%，打敗6年前嘅韓劇《大長今》，成為湖南衛視除咗《還珠格格》之外嘅最高收視紀錄。

## 出面網頁
* 上海展杰文化艺术有限公司
* 八大電視-回家的誘惑
風雲兒女

《**風雲兒女**》係中華民國抗戰時期拍嘅壹齣電影，由許幸之導演。主題曲係《義勇軍進行曲》，後來首曲成為咗中華人民共和國國歌。

## 演員
* 袁牧之
* 王人美
* 周璇
* 談瑛
豬腳薑

**豬腳薑**，又叫**豬腳薑醋**或者**薑醋**，係廣東嘢食，材料包括薑、甜醋、蛋同豬腳。產後婦女喺屋企坐月會食豬腳薑以滋補強身。而喺彌月宴席上，豬腳薑亦係唔可以缺少嘅菜式。

## 健康問題
豬腳薑嘅卡路里極高，唔少人誤以為唔食豬腳，淨係食「薑醋」就無問題。但原來大量由豬腳釋出嘅脂肪早已溶喺薑醋入面，淨係豬腳薑醋汁一碗就有399卡路里，豬腳薑豬腳一隻亦有130卡路里。

## 連出去
*快樂孕記﹕豬腳薑宜忌話你知，明報，2013年1月23號。
喜愛夜蒲

《**喜愛夜蒲**》（）係一齣2011年上映嘅港產片，故事背景係香港嘅酒吧集中地蘭桂坊。之後有續作《喜愛夜蒲2》、《喜愛夜蒲3》。

## 演員
* 連詩雅　飾　Jennifer
* 沈志明　飾　Steven
* 何佩瑜　飾　Jeana
* 陳柏宇　飾　Jacky
* 陳靜　飾　Cat
* 王宗堯　飾　Sean Yik 易小斌
* 鄭融　飾　Linlin
* 恭碩良　飾　Leslie
* 楊愛瑾　飾　Milk
* 冼色麗　飾　Mavis
* 鄭家維　飾　Loberto
* 黃伊汶　飾　Belinda
* 單立文　飾　阿公
* JBS　飾　JB
* 陳偉雄　飾　阿肥

## 客串
* 周秀娜　飾　Nana
* 周柏豪
* 黃婉佩
* 鍾舒漫　飾　員警
* 莊思敏　飾　Jacquelin
* 陳子聰
* 鄭丹瑞
* 谷德昭
* 羽翹　飾　Ava
* 杜浚斌　飾　Jeff
* 狄易達　飾　狄易達
* 林盛斌　飾　劉總 Andy
* 張致恆　飾　員警
* 姜文杰
* 范振鋒
* 黃蓉
* 符曉薇
* 張學潤
* 錢國偉
* 許穎
* 王麗嘉　飾　蒲友

## 出面網頁
* 
*
花仔花女

**花童**係指西式婚禮儀式上陪伴新人行禮嘅細路，女仔叫做**花女**（Flower girl），男仔叫做**花仔**（Page boy），有「早生貴子」嘅意思。

## 花童嘅條件
*一般係3至8歲嘅細路
*熟悉新人嘅親友嘅仔女
*唔怕醜、精靈可愛
*能夠全程保持笑容

## 花童嘅職責
*伴隨新人喺教堂行禮
*入教堂時喺四周撒花瓣（可以用碎花紙代替）增加浪漫氣氛
*為婚禮加添浪漫童話同溫馨嘅氣氛

## 參考

## 出面網頁
*婚禮花童-天使在人間
*婚禮上花童相關知識
Joe Junior

**Joe Junior**（中文名叫**羅利期**、**祖尊尼亞**、**祖尊尼**；葡文名叫**祖些·馬利亞·羅德里格斯**，；）係香港歌手、演員。佢係中葡混血兒，喺澳門出世，讀過澳門粵華中學同埋香港新法書院。

## 演出作品
### 電視劇（部份）
* 1999年：《茶是故鄉濃》 飾 蒙扎特
* 2000年：《男親女愛》飾  盧亨利
* 2001年：《酒是故鄉醇》
* 2003年：《衛斯理》 飾 Uncle Sam
* 2010年：《秋香怒點唐伯虎》 飾 欽天監
* 2011年：《誰家灶頭無煙火》 飾 Paco
* 2011年：《潛行狙擊》 飾 法官
* 2011年：《紫禁驚雷》 飾 徐太醫
* 2011年：《天與地》 飾 **Dr. Dylan**

### 電影（部份）
* 天才與白痴

### 綜藝節目
* 2013年：三個小生去旅行
* 2015年：兄弟幫
* 2015年：今日VIP
* 2015年：四個小生去旅行
* 2015年：超強選擇1分鐘
* 2015年：今晚睇李
* 2016年：湊仔攻略

## 參考資料

## 出面網頁
* 
* 
* 
*
艾治基·祖利亞

**艾治基·祖利亞**（；）係巴西足球員，司職防守中場，曾為和富大埔、南華球員。佢嘅外型因為同香港一代球星巴貝利相似而畀人戲稱為「假巴貝利」。

## 出面網頁
* SouthChinaFC.com 南華足球隊
符曉薇

**符曉薇**（**Leanne Fu**，）係香港一模特兒，曾客串港產片《早熟》。2011年因為拍港產片《喜愛夜蒲》而同歌手陳柏宇相識，其後結婚。

## 參考

## 出面網頁
*
陳燦林

**陳燦林**（）係香港一前足球員，司職左後衛，1960年代曾經效力香港甲組足球聯賽球會愉園同埋元朗等，亦係香港足球代表隊成員。

2012年8月6號，陳燦林與世長辭，享年76歲，8月31號喺香港殯儀館設靈，9月1號出殯，遺體安葬柴灣華人永遠墳場。
魁北克市

**魁北克市**（，），**魁北克城**或者**古壁市**，簡稱**魁市**或者**魁城**，係加拿大魁北克省嘅首府，喺魁北克南部。喺2011年魁北克市人口係516,622人，而都會區人口係765,706人，係繼滿地可之後，魁北克人口第二多嘅城市。官話係法文。

## 人口
魁北克市地區710,700（2004年統計數字），呢個數字包括郊區城市人口。市區人口約169,076（2001年）。大部分講法文或者英法雙文。白人人口佔97.3%，信天主教人口佔91.2%。
毛主席紀念堂

，又嗌**毛澤東紀念堂**，係中國北京嘅名人紀念建築同博物館，1977年9月9號起好兼開放，喺西城區同東城區嘅交界，天安門廣場南邊近正陽門同人民英雄紀念碑之間。

佢主要用嚟陳列中國共產黨中央委員會主席毛澤東條屍嘅地方。牌匾上「毛主席紀念堂」六個大字係毛澤東嘅接班人，第二任黨主席兼總理華國鋒寫嘅。

## 門票同開放時間、注意事項
;門票
全程免費參觀，但旺季時（每年5～10月）需要排至少1～3個鐘頭隊先至入到場。入場時：
*若果係中國大陸居民，至少必須要畀中華人民共和國身份證。
*若果係港澳居民，必須要畀往返港澳通行證。
*若果係臺灣居民，必須要畀出入大陸通行證。
*若果以上都唔係，必須要畀護照。
;開放時間
*禮拜二至日 08:00～12:00
*每年7月1號到8月31號間 07:00～11:00
*每年9月9號或12月26號 08:00～11:30，14:00～16:00。
*逢禮拜一閉館
*凡係中華人民共和國法定節假日、天安門廣場有節目嗰時會有通知話可唔可以入場。
;注意事項
#入場唔畀著背心或拖鞋（包括人字拖）。
#唔畀帶任何易燃易爆等有害危險物品、管制刀具或武器入場。
#唔畀帶任何書包、孭袋、背囊、水杯、果汁或相機、攝影機入場。
#場內唔畀食煙或影相、拍片、食香口膠，吐痰或亂掟垃圾。
#場內禁止大聲喧嘩或玩嘢，手提電話必須要保持靜音或熄機。
#女仔唔畀著熱褲或超短裙入場。

## 出面網頁
* 

類:東城區
類:北京旅遊景點
興安

**興安**（；）係中國廣西壯族自治區桂林市轄下一個縣。面積2348平方千米，人口37萬。郵政編碼541300。縣人民政府喺興安鎮。

## 行政區劃
下轄6個鎮、4個鄉：

*鎮：興安鎮、界首鎮、湘漓鎮、高尚鎮、嚴關鎮、溶江鎮。
*鄉：崔家鄉、漠川鄉、白石鄉、華江瑤族鄉。

## 出面網頁
*  興安縣人民政府網
宜州

**宜州市**係中國廣西壯族自治區河池市轄下一個縣級市。面積3869平方千米，人口62萬。郵政編碼546300。市人民政府喺慶遠鎮。

## 行政區劃
下轄7個鎮、9個鄉：

*鎮：慶遠鎮、三岔鎮、洛西鎮、懷遠鎮、德勝鎮、石別鎮、北山鎮。
*鄉：祥貝鄉、劉三姐鄉、屏南鄉、洛東鄉、福龍瑤族鄉、北牙瑤族鄉、同德鄉、安馬鄉、龍頭鄉。

## 出面網頁
*  宜州市人民政府網
馬山

**馬山縣**係中國廣西壯族自治區南寧市轄下一個縣。面積2363平方千米，人口51萬。郵政編碼530600。縣人民政府喺白山鎮。

## 行政區劃
下轄7個鎮、4個鄉：

*鎮：白山鎮、百龍灘鎮、古零鎮、金釵鎮、週鹿鎮、林圩鎮、永州鎮。
*鄉：古寨鄉、加方鄉、里當鄉、喬利鄉。

## 出面網頁
*  馬山縣人民政府網
河池

**河池**（壯語：Hozciz；普通話拼音：Héchí；英文：Hechi）係中國廣西壯族自治區轄下一個地級市，叫**河池市**。面積33500平方千米，人口409萬。郵政編碼547000。市人民政府喺金城江區。而家嘅市長係謝誌剛，市委書記係藍天立（壯族）。

## 史

秦朝以前，河池係壯族人聚居之地。秦朝時歸桂林郡、黔中郡。漢朝時歸郁林郡。隋朝時歸始安郡。宋朝時設“慶遠府”。元朝時設「慶遠南丹溪洞軍民安撫司」。明清時歸“慶遠府、思恩府、柳州府”；民國時歸“慶遠、武鳴、百色行政督察區”。到咗中華人民共和國嗰陣時，喺1965年設**河池專區**。2002年改為**河池市**。

## 政區
河池轄1市轄區、4縣、5自治縣、1縣級市。
* 市轄區：金城江區。
* 縣：南丹縣、天峨縣、鳳山縣、東蘭縣。
* 自治縣：巴馬瑤族自治縣、都安瑤族自治縣、大化瑤族自治縣、環江毛南族自治縣、羅城仫佬族自治縣。
* 縣級市: 宜州市。

## 人口
河池全市總人口409萬（2010年），其中城區人口32.5萬(其中壯族人口22.6萬)。

## 風俗
風俗同百色市相近，家下壯族聚居嘅鄉村地區同部分城鎮仍普遍使用壯語。

## 特產
特產有首烏、生地、茯苓、板蘭根、田七、砂仁、五倍子、蛤蚧、果子貍、山瑞。

## 名勝

名勝有喀斯特地貌景觀、原始森林、摩崖石刻、自然保護區（九萬大山、布柳河、穿洞河、三匹虎、玉裏）、宜州市下梘河、南丹溫泉、六甲小三峽、紅水河百裏畫廊、七百弄國家地質公園、水晶宮。

## 交通
*鐵路：有黔桂鐵路、金紅鐵路同埋金城江、羅城、宜州、南丹四個大火車站。
*公路：有宜柳高速公路、水任高速公路河（金城江區水任村至南寧北）、六宜高速公路（六寨至河池、河池至宜州高速）同埋金宜一級公路、黔桂210國道。
*水運：有紅水河、龍江、刁江、盤陽河、清水河、澄江、大小環江、布柳河、下梘河，船運方便。

## 名人

### 歷史人物
* 馮京（1021-1094），宜州龍水人。三元及第。做過宋朝禦史中丞，後尾做咗樞密使。
* 韋拔群（1894-1932），東蘭縣人，壯族。係中國早期農民運動三大領袖（毛澤東、彭湃、韋拔群）之一。

### 現代人物
* 鬼子（1958-），羅城仫佬族自治縣天河鎮金城村人，仫佬族。係作家。

## 出面網頁
* 河池市人民政府網
金星漢

**金星漢**（諺文：김성한，？－？）或**金勢漢**（김세한），異名**聖漢**，**熱漢**，係韓國新羅政治人，傳說係金氏王家始祖。金星漢係金閼智個仔或中國金日磾嘅七世孫。佢係新羅金氏王家嘅始祖之一，後代稱之**太祖星漢王**。

## 參考


## 睇埋
* 少昊

## 出面網頁
* 한마당―김상온 新羅의 뿌리 국민일보 2004.12.13 
* (채널돋보기) 신라 김씨 왕족은 흉노의 후손일까 매일신문 2008.11.21 
* 경주 사천왕사(寺) 사천왕상(四天王像) 왜 4개가 아니라 3개일까 조선일보 2009.02.27 
* 김성회의 뿌리를 찾아서 <6> 김씨의 기원 세계일보 2011.04.02 
* 문무왕릉비 사실상 다 찾은 셈 경향신문 2009.09.03 
* 왜 신라 왕족은 흉노의 후손이라 했을까 데일리안 2009.04.23
金日磾

**金日磾**或**金密低**（），字**翁叔**，係匈奴出身西漢武將。原本係匈奴諸侯休屠王嘅太子，西漢武威郡休屠縣（今甘肅省民勤縣）人。佢原名**日磾**，漢武帝賜姓**金氏**。

## 出面網頁

*金日磾 
*武威本土历史人物——金日磾 

類:中國政治人物
類:西漢人
三角地 (大埔)

**三角地**係香港一地，喺大埔太和市嗰頭，富善街啲樓東面。因爲笪地成三角形，叫三角地。三角地有三街包圍，卽靖遠街、懷仁街同安富道。

香港政府後尾將三角地變公園仔，叫**大埔墟休憩花園**（Tai Po Market Rest Garden）。當中最搶眼係有變壓站，叫**三角地變電站**（Tai Po Kiosk Substation），屬中華電力，仿唐人建築，紅磁磚，綠磁瓦。

舊時呢度有巴士總站，家下係公園。

## 史
三角地笪地，原海來嘅，大埔海一部份，後尾化成塘。塘填咗起樓，中間留低三角地。

香港近海地方，通常近岸設墟設市，以方便水陸居民買賣。

### 太和市
大清時，泰亨文湛泉，同埋六個鄉約，共組七約。光緒十八年，西曆一八九二年，畀佢哋喺大埔墟，即今日大埔舊墟，觀音河，即林村河對岸開市，叫太和市。按大清而言，市細過墟一級。中間起咗文武二帝廟，一來保平安，二來用來議事。嗰年七月初八開市，墟期初三六九日。由於交通便利，旺過大埔墟。光緒廿二年，籌錢起好廣福橋，打通河兩岸，搶埋鄧氏大埔墟啲生意。

### 大埔道
又過兩年，光緒廿四年，西曆一八九八年，英國同大清簽約，簽展拓香港界址專條。一八九八年英國正式接管，立大埔圓崗為新界首府，管理新界。為咗軍事同經濟需要，一九〇二年，起好大埔道，由深水埗起到大埔墟。大埔道喺大埔咁安排，過運頭角設十八咪里程碑。路西走，開路去廣福橋，未過廣福橋，開路入太和市。過廣福橋行無耐，又過另一橋，馬路到大埔墟止。

太和市對出，大埔道成新海岸。大埔道同太和市之間，就圍成個塘。一九〇四年地圖可以睇到。後尾塘南便條徑，化成馬路，大埔道通去太和市。呢帶可謂澤地，唔啱種嘢。反而塘東一帶，全部種田。唔啱種田，反而留位畀大和市擴展。

### 九廣鐵路
宣統二年歲次庚戌，八月廿八，英曆一九一〇年十月初一，九廣鐵路英段通車，太和市外設大埔墟旗站。一九一三年改為大埔墟站。太和市更旺，大埔墟衰落。隨住火車站定名，日後，太和市畀人叫大埔墟，大埔墟改叫大埔舊墟。

### 填塘起街起屋
塘幾時填咗唔清楚。就一九二四年航空照片所見，個塘經已填咗，而起咗好多樓。雖未及後來寶鄕街。但靖遠街、安富道、懷仁街、崇德街，經已睇得到，三角地經已形成，但純粹吉地。

### 變壓站
之後一度起過屋宇。但去到一九五七年左右，明確起咗三角地變壓站，同今日格局一樣。見到南盛街、懷義街。但舊日塘東農田，仍係農田。大埔道已變標明廣福道。一九六三年航空照片，大樹成蔭。

### 公園。巴士站
一九七三年標明公園。一九七四年記載四條巴士綫總站，分別七十二號、七十三號、七十四號、七十五號。一九八五年左右，起咗今日圍壆，畀人座。一九八七年，改標花園。

## 交通
三角地周圍有小巴站，有專綫小巴去大埔地方。

## 攷

## 睇埋
*太和市
*富善街
*公園仔 (大埔)
何孖

**何孖**（或者寫做**何媽**、**河孖**等）係尐細路玩多人遊戲前（例如踢波或者打波之類），進行隨機分組或分隊嘅一種遊戲方法。

## 玩法
所有細路圍埋一圈，右手五指併攏，放響左面心口，然後一齊叫口令「何孖」，等口令最尾一個字叫出，所有人同時伸出右手。可以掌心向上咁樣伸出，或者掌心向下伸出。呢個時候，所有掌心向上嘅為一組；掌心向下嘅為另一組。如果分組唔平均，咁就重複以上過程，直到平均為止。

## 睇埋
*包揼
學民思潮

**學民思潮**（）係香港一學生組織，2011年5月29號由一班中學生成立，組織宗旨係反對香港特別行政區政府設立德育及國民教育科。2016年3月，學民思潮宣佈停止運作。

## 名稱
2011年5月29號到2012年3月，全名係學民思潮反對德育及國民教育科聯盟，由2012年3月開始，簡稱學民思潮。

「學民」一字來自學生身份，而學生亦帶有香港公民嘅身份，因此必須履行公民義務，積極參與公共社會事務。「思潮」一字係來自五四運動，當年學生摒棄中國舊有傳統思想，追求德先生（Democracy，民主）同賽先生（Science，科學），渴望民主、思想同言論自由。組織者決意以當年嘅學生運動作為榜樣，追求自由開放嘅思想自由，而唔係盲目嘅愛國情懷。

組織喺成立初期命名為「學民思潮 反對德育及國民教育科聯盟」，以示團隊係以撤回德育同國民教育科為目標，關心政府喺德育同國民教育科上推行嘅政策；後來喺2012年3月刪去「反對德育及國民教育科聯盟」，剩係保留「學民思潮」四字。

## 口號同標語
*「立於街頭，走進人群」（信念；旗幟標語）
*「改變始於足下」（2012年3月至今）
*「我要思考，不要洗腦」（7·29遊行口號之一）
*「全民行動，free our minds」（活動號召、響應民間反對國民教育科大聯盟，2012年7月至今）
*「學生運動，無畏無懼」（Facebook專頁標語，2012年7月30號－8月28號）
*「民主會戰勝歸來，後有巨浪承接這變改」（學民思潮T恤標語，引用六四樂隊歌曲《民主會戰勝歸來》嘅歌詞）
*「堅持原則，不懼權貴」（旗幟標語）
*「不要染紅」（旗幟標語）
*「捍衞自由」（旗幟標語）
*「拒絕教育二十三條，撤回洗腦國民教育科」（橫額標語）
*「日以繼夜反洗腦，夜以繼日為自由」（狙擊工聯會嗰時用）
*「學生教師抗議聲，聲聲入耳；工聯國興保皇派，事事不聽」（狙擊工聯會嗰時用）
*「Don't Allow Brainwashing」（狙擊民建聯嗰時用）
*「全民集會，重回政總」（宣傳「良心話事，守護孩子」公民教育開學禮大集會嗰時用）
*「祈求平安」（Facebook專頁標語，2012年10月1號至今，哀悼南丫島嚴重撞船海難死難者同祈求傷者、失蹤者平安）

## 主要成員
*黃之鋒
*周庭
*林朗彥
*張秀賢
*鍾曉晴
*吳宇軒
*凱撒
*黃莉莉

## 史
香港政府喺2011年中旬提出會喺中、小學設立德育及國民教育科，向公衆發佈諮詢文件。2011年5月29號，來自匯基書院（東九龍）嘅黃之鋒同林朗彥同學認為國民教育管制學生思想、浪費上課時間、浪費公帑，決定正式成立「學民思潮」，並由兩人擔任召集人。初期係以「學民思潮 反對德育及國民教育科聯盟」命名，目的係要求特區政府撤回德育及國民教育科，並關心政府喺呢科上推行嘅政策。

2012年3月，學民思潮以「改變始於足下」為口號，透過示威、遊行、記者招待會同街站等一連串社會行動，要求政府撤回德育及國民教育科。同時，組織名字簡化為「學民思潮」，以表示除反對德育及國民教育科外，亦會廣泛關心社會議題。例如強颱風韋森特襲港，導致膠粒墮海，引發香港膠災，學民思潮喺發起「全民行動，十區街站，收集簽名」嘅同時亦派成員拾膠珠，又喺Facebook專頁呼籲網民參同拾膠珠行動；又例如南丫島嚴重撞船海難發生後不久，學民思潮旋即把封面相片同資料相片分別更換為黑底灰字「祈求平安」同黑底灰階學民思潮標誌，表示哀掉死難者，並祈求傷者同失蹤者平安。

學民思潮嘅召集人一職起初由黃、林兩人共同擔任，後曾任「九十後動員」召集人之一嘅鍾曉晴加入並成為召集人之一，林之後辭去召集人一職並退居幕後，減少發言，負責更多文宣同構思各類型嘅活動，召集人剩返黃、鍾二人。2012年6月3號九十後動員召集人鍾曉晴宣布退出學民思潮，學民思潮召集人自此由黃之鋒一人擔任。

學民思潮除咗喺網頁、社交網站等網上空間發聲外，亦組織多次社會運動去逼使政府撤回國民教育科，當中包括於2012年7月1號起，連續6日向教育局局長吳克儉示威，要求撤回德育及國民教育科。由於學民思潮喺要求撤回國民教育科嘅立場上同教協相近，就同家長組織國民教育家長關注組同教師組織香港教育專業人員協會組成民間反對國民教育科大聯盟，合辦同年7月29號嘅「全民行動，反對洗腦，7月29號，萬人大遊行」、9月1號「良心話事，守護孩子」公民教育開學禮大集會等活動。因應政府仍然堅持唔撤回德育及國民教育科，學民思潮隨後發起「全民行動，十區街站，收集簽名」聯署行動，獲得國民教育家長關注組同另一學生組織大專行動嘅支持同協。學民思潮喺8月末更宣佈把行動升級，發起「埋單計數，撤回課程，佔領政總」嘅升級行動，更有3名學生絕食56個鐘。

學民思潮宜家正同教協同民間反對國民教育科大聯盟積極籌劃罷課等不合作運動，前提係教育局喺9月3號前仍不撤回德育及國民教育科，但同時強調罷課係最後一步，召集人黃之鋒同學指：「國民教育科有甚麼內容，係通識科同常識科教不到？他們答不到我。」又指：「冇人想罷課，我都想上學，但若要走到這一步，係政府逼我們這樣做。」

## 舉辦同參與活動一覽

*七一大遊行（2011年7月1號、2012年7月1號）
*821大遊行 撤回德育及國民教育科（2011年8月21號）
*學民思潮 撤回國民教育課程大遊行（2012年5月13號）
*抗議警權無限大遊行（2012年5月13號）
*屯門抗議事件（2012年7月2號）
*全民行動，反對洗腦，7月29日，萬人大遊行（2012年7月29號，聯同國民教育家長關注組同教協，以民間反對國民教育科大聯盟身份主辦）
*響應「香港膠災」「執膠」行動（2012年8月5號開始）
*全民行動，十區街站，收集簽名（2012年8月5號-8月12號，主辦，國民教育家長關注組同大專行動協辦）
*狙擊立法會候選人（2012年8月13號-8月20號）
*守護孩子，自由長征，23公里長征反對洗腦國民教育（2012年8月26號-8月28號，以民間反對國民教育科大聯盟身份主辦）
*埋單計數，撤回課程，佔領政總（2012年8月30號-9月9號，主辦，「良心話事，守護孩子」公民教育開學禮大集會過後仍然繼續，3位成員絕食56個鐘，9月7號晚有12萬人參與）
*「良心話事，守護孩子」公民教育開學禮大集會（2012年9月1號，以民間反對國民教育科大聯盟身份主辦）
*「鐵屋吶喊，撤回課程」大集會（2012年9月3號，以民間反對國民教育科大聯盟身份主辦，大會呼籲通宵留守）
*埋門一腳，終極尋狼，全宇宙差你一個（2012年9月30號－10月1號，主辦，狙擊行政長官梁振英）
**埋門一腳，終極尋狼1，月圓之夜晚會（2012年9月30號，梁振英大宅）
**埋門一腳，終極尋狼2，國慶請願行動（2012年10月1號，金紫荊廣場）
*更換專頁相片，哀悼南丫島嚴重撞船海難死難者同祈求傷者、失蹤者平安（2012年10月1號至今）

## 親中報紙評價
2012年8月28號，《文匯報》有文章批評學民思潮「以反國民教育借題發揮，批鬥教師」，指學民思潮「成為反對派『紅衛兵』，選舉前被利用造勢，嚴重破壞香港尊師重道的傳統美德」。

*《ATV焦點》抹黑學民思潮爭議

## 註

## 睇埋
*民間反對國民教育科大聯盟

## 出面網頁

*學民思潮官方網站
*學民思潮Facebook專頁
*香港特別行政區教育局 - 德育、公民及國民教育
*
荳沙喉

**荳沙喉**，又寫**豆沙喉**，係指人唱歌沙聲，聲綫與常人唔同，感有磁性。可能嗌得多而成，亦有謂食得煙仔或者鴉片多。
張武孝

**張武孝**（），號**大AL**，係香港歌手，荳沙喉。曾經係玉石樂隊主音，之後獨立出來唱廣東歌，二十世紀七十年代曾風行一時。

八十年代，佢因喉嚨生繭失聲唱唔到歌，轉喺尖沙嘴亞波羅18的士高做公關經理，升到到總經理，做埋集團行政。因爲掛單問題，畀人尋仇。佢清晨放工喺加連威老道，畀三名大漢斬，肺同背都中刀，左手斷咗幾隻手指，好彩駁返。人轉低調。

## 演出作品

### 電視劇（無綫電視）
*2025年：《俠醫》 飾 凌任遠
### 電視劇（其他）
*2018年：福斯迷你劇《東方華爾街》 飾 文啟山

## 註

## 出面網頁
* 
* 
* 
* 

類:香港電視男演員
類:香港電影男演員
類:無綫電視男藝員
類:前亞洲電視男藝員
武孝
誕

**誕**，減筆寫**𧩙**或者**旦**，係神嘅生日。有時寫得隆重尊重，叫**聖誕**或者**寶誕**。